title: Kirsi Ylijoki

text: Ylijoki on esiintynyt monissa televisiorooleissa. Ensimmäinen televisiosarja, jossa hän esiintyi, oli MTV3:lla 1990-luvun lopulla esitetty draamasarja "Sydän toivoa täynnä", jossa hän esitti yhtä päähenkilöä, Millaa. Myöhemmin hän on näytellyt Paulaa Yle TV1:n vuonna 2000 esittämässä komediasarjassa "Töissä rakas", Ritva Kerästä Nelosella vuonna 2004 esitetyssä draamakomediasarjassa "Headhunters", Nella Kvistiä TV1-kanavan draamasarjassa "Kotikatu" vuosina 2004–2006 ja Kiti Kuikkaa, yhtä päähenkilöistä, MTV3:n vuosina 2007–2010 esittämässä draamasarjassa "Sydänjää". Vuonna 2000 ensiesitettiin Veijo Meren näytelmään perustuva televisioelokuva "Sotamies Jokisen vihkiloma", jossa Ylijoki esittää Anelmaa, ja vuonna 2005 hänet nähtiin TV1:n kolmiosaisessa minisarjassa "NDA – Salassapitosopimus". Hänet on nähty myös televisiosarjoissa "Hyvät neuvot kalliit" ja "Tahdon asia". Vuonna 2018 Ylijoki nähtiin Susanna Reinbothin roolissa televisiosarjassa "Keisari Aarnio".


title: Kirsi Ylijoki

text: Ensimmäinen teatterielokuva, jossa Ylijoki esiintyi, oli Ere Kokkosen ohjaama, Arto Paasilinnan romaaniin perustuva komediaelokuva "Kymmenen riivinrautaa" (2002), jossa hän esittää Tuula Virtasta. Muita elokuvia, joissa hän on näytellyt, ovat pitkä elokuva "Musta jää" (2007), jonka ohjasi Petri Kotwica, ja lyhytelokuvat "Perinteinen 60 km" (2001) ja "Milja" (2005).


title: Kirsi Ylijoki

text: Ylijoen puoliso on Apocalyptica-yhtyeestä tunnettu Eicca Toppinen. Heillä on kaksi poikaa. Eicca Toppinen ja Kirsi Ylijoki ovat olleet yhdessä vuodesta 1996 asti ja he menivät naimisiin vuonna 1997. Heillä on myös yhteinen musiikkiprojekti, kellaribändinä 2010 aloittanut Cherry & the Vipers, jossa Kirsi Ylijoki laulaa ja Eicca Toppinen soittaa rumpuja. Yhtye julkaisi debyyttialbuminsa "Cherry & the Vipers" syyskuussa 2013.


title: J. Jyrä

text: J. Jyrä eli Jukka-Pekka Isokangas (ent. "Jyrä"; s. 23. kesäkuuta 1965) on Vaasassa 1960-luvulla syntynyt, mutta Seinäjoella varttunut gospel-artisti. Hän on julkaissut kolme äänitettä: "Viimeisen jälkeen", "Kumma maailma" ja "Kaunis maa, köyhän ikävä". J. Jyrä keikkailee säännöllisesti joko yksin kitaroineen tai yhtyeensä kanssa nimellä J. Jyrä band. J. Jyrän kappaleet käsittelevät uskonasioita, mutta myös maallisempia teemoja on.


title: Tiskiharja

text: Tiskiharja on astioiden käsinpesuun tarkoitettu väline. Sitä käytetään yhdessä astianpesuaineen kanssa irrottamaan lika astioista. Tiskiharjassa on noin 25 cm pitkä varsi ja tiheähkö harjaosa. Tiskiharjaa säilytetään yleensä astiankuivauskaapin pohjassa roikkuen, sillä näin se on lähellä tiskiallasta, sekä kuivuu hyvin.


title: Tiskiharja

text: Tiskiharjoissa voi olla irrotettava pää. Tällaisissa malleissa kulunut harja vaihdetaan uuteen pelkästään harjaosa uusimalla. Nämä harjat ovat hieman edullisempia verrattuna yksiosaisiin harjoihin.


title: Tiskiharja

text: Tiskauksessa voidaan käyttää kahta harjaa. Toinen likaisemmille astioille kuten paistinpannuille. Kahta harjaa käytettäessä käytetty kuluneempi harja poistetaan käytöstä ja sen tilalle vaihdetaan uudempi. Uudemman harjan tilalle hankitaan aivan uusi harja.


title: Tiskiharja

text: Tiskiharjaa voi käyttää "juuresharjana", jolla puhdistetaan juureksia mullasta ennen ruoan valmistusta.


title: Savinaama

text: Savinaama ("Clayface") on DC Comicsin sarjakuvahahmo ja yksi Batmanin vastustajista. Alkuperäisen Savinaaman loi Bob Kane. Hahmo esiintyi Detective Comics #40 -sarjakuvassa vuonna 1940.


title: Savinaama

text: Savinaaman supervoima on kyky muuntautua miksi tahansa. Bob Kanen alkuperäinen luomus Savinaamasta oli Basil Karlo -niminen b-luokan elokuvanäyttelijä. Toinen Savinaama sai alkunsa vuonna 1961, jolloin aarteenmetsästäjä Matt Hagen sai samat kyvyt altistuttuaan radioaktiviselle protoplasmalle. Hagen kuitenkin kuoli myöhemmin ja vuonna 1978 ilmesty kolmas Savinaama nimeltä Preston Payne, joka kärsi hyperpituitarismista. Hän käytti Hagenin verta parantaakseen sairautensa, jonka myötä Paynesta tuli savimainen olento. Sondra Fullerista tuli neljäs Savinaama, kun hän käytti erään terroristiryhmän teknologiaa tullakseen Savinaamaksi.


title: Savinaama

text: Savinaamasta on myös viides versio, mutta se ei liity mitenkään sarjakuviin. Vuoden 2004 "Batman"-animaatiossa Ethan Bennett -niminen poliisi altistuu Jokerin käyttämälle myrkylliselle kaasulle, minkä jälkeen hän alkaa huomata muutoksen itsessään. Myöhemmin Bennett ryhtyy rikolliseksi ja yrittää myös kostaa Jokerille tämän aiheuttaman harmin.


title: Savinaama

text: Vuonna 2009 Savinaama oli listattu sijalle 73 IGN-sivuston laatimassa kautta aikain sata suurinta sarjakuvarikollista.


title: Savinaama

text: Ensimmäinen Savinaama esiintyi Detective Comics #40 -sarjakuvassa. Amerikkalainen näyttelijä nimeltä Basil Karlo suuttui kuullessaan, että hänen tähdittämästä klassisesta kauhuelokuvasta "The Terror" tehtäisiin uusi versio. Huolimatta siitä, että Karlo saisi olla elokuvatutannon neuvonantajana, hän tappoi koko näyttelijä- ja taustaryhmän. Batman ja Robin lähettivät hänet vankimielisairaalaan, jossa Sondra Fuller kävi vierailemassa Karlon luona. Karlo liittoutui yhteen hänen kanssaan tappaakseen Batmanin. Joukkoon liittyi lisäksi Preston Payne.Toinen Savinaama esiintyi Detective Comics #298 -sarjakuvassa. Aarteenmetsästäjänä tunnettu Matt Hagen löysi salaperäisen luolan, jossa oli radioaktiivinen allas täynnä protoplasmaa. Hän kastoi itsensä protoplasmaan ja muuttui taipuisaksi savimaiseksi olennoksi, joka pystyi muotoutumaan miksi tahansa. Hagenin uusi kyky ei kuitenkaan kestänyt kuin 48 tuntia, ja hänen oli palattava aina takaisin altaaseen saadakseen voimansa takaisin. Kemiaa opiskellut Hagen kopioi lopulta protoplasmahyytelön. Se ei kuitenkaan kestänyt yhtä kauan kuin alkuperäinen, ja hän joutui uudistamaan menetetyt voimansa viiden tunnin välein.Vuonna 1992 "Batman"-sarjassa ensiesiintymisensä tekevä Savinaama oli saanut vaikutteita kolmelta eri Savinaamalta. Hänet oli nimetty toisen Savinaaman mukaan Matt Hageniksi, joka oli ensimmäisen tavoin näyttelijä. Kolmannesta Savinaamasta oli otettu hänen muuntautumisensa saviseksi olennoksi auto-onnettomuuden jälkeen, ja hänen ulkonäkönsä myös muistutti eniten Preston Payneä. Matt Hagenin tarina alkaa auto-onnettomuudesta, jossa hänen kasvonsa menevät pilalle ja Hagenin näyttelijänura oli vaarassa. Sairaalassa paikalle saapuva Roland Daggett tarjoaa Hagenille ihmeainetta, jonka avulla tämän kasvot voisi korjata nopeammin ja ilman leikkauksia. Ainetta ei oltu vielä testattu, eikä Hagen tiennyt sen aiheuttavan riippuvuutta. Daggett alkaa kiristää Hagenia, joka tarvitsee lisää ainetta. Pian Hagen yrittää varastaa ainetta Daggettin tehtaalta, mutta jää kiinni. Daggettin kätyrit juottivat Hagenille ainetta ja heittävät tämän kadulle. Myöhemmin Hagen muuttuu Savinaamaksi ja hän huomaa pystyvänsä muuntautumaan miksi tahansa. Hagen lähtee kostamaan Daggettille, joka on juuri televisio-ohjelmassa esittelemässä uusinta tuotettaan.


title: Savinaama

text: "Batmanin" spin-off-sarjassa Savinaama palaa takaisin. Hagen muistuttaa taas enemmän itseään. Häntä oltiin luultu kuolleeksi, kunnes hän esiintyi sarjan ensimmäisessä jaksossa. Savinaama on oppinut uuden kyvyn pystyessään tuottamaan itsestään useita eri savisia olentoja, jotka olivat enimmäkseen pikkulapsia. Tällä kyvyllä hän myös onnistuu huijaamaan Robinia.


title: Savinaama

text: Samaa DC-animaatiouniversumia jatkaen Savinaama esiintyy myös "Justice League" -animaatiossa, jossa Morgan Edge -niminen miljonääri oli laittanut Savinaaman useisiin eri biohasarditynnyreihin. Gorilla Grodd kuitenkin tunkeutuu Edgen saarelle, jossa tämä asustaa suuressa kartanossa. Vapautettuaan Savinaaman Grodd saa viimeisenkin jäsenen Salaisen yhteisön ryhmään, jonka tavoitteena on tuhota Oikeuden puolustajat.


title: Savinaama

text: Aivan uuden jatkumon aloittanut vuoden 2004 "Batman" esittelee uudenlaisen Savinaaman. Ethan Bennett -niminen poliisi, Bruce Waynen lapsuudenkaveri, joutuu Jokerin uhriksi yrittäessään pysäyttää tätä. Jokeri pitää Bennettiä vankina. Hän aikoo kokeilla Bennettiin itse kehittämäänsä saviainetta, mutta pudottaa sen. Lasiputkilossa oleva aine muuttuu kaasuksi, ja Bennett saa sitä henkeensä. Ethanin keho muuttuu myöhemmin saviseksi, ja hän saa kyvyn muuttua erilaisiksi esineiksi ja henkilöiksi. Bennett on pitkään epätoivoinen itsensä suhteen ja lopulta päätyy Gothamin mielisairaalaan, jossa tohtori Outo tutkii hänen kehitystään. Päästäkseen takaisin siviilielämään Bennettin pitää käydä oikeusistuimessa, jotta ihmiset olisivat vakuuttuneita hänen parantumisestaan. Bruce Wayne tarjoaa hänelle myös töitä yhtiöstään. Kaikki ei kuitenkaan mene kuten pitäisi, sillä Bennett muuttuu jälleen Savinaamaksi ja lähtee kostamaan Jokerille.


title: Tulikärpänen (sarjakuvahahmo)

text: Tulikärpänen ("Firefly") on DC Comicsin sarjakuvahahmo ja supersankari Batmanin vihollinen. France Herronin ja Dick Sprangin luoma hahmo esiintyi ensi kerran "Detective Comics" -sarjakuvalehden numerossa 184.


title: Tulikärpänen (sarjakuvahahmo)

text: Garfield Lynns oli pyroteknikko elokuva yhtiössä, mutta joutui Gothamin ankaran köyhyyden uhriksi, jonka vuoksi hän suuntasi rikollisuuden maailmaan. Lynnsin ensimmäinen ryöstö ei mennyt suunnitelmien mukaan, kun Batman ja Robin saivat hänet kiinni. Lynnsille tuhopoltto oli aluksi harrastus työnsä kautta, mutta pian siitä tuli pakkomielle. Hän kuvittelee näkevänsä näkyjä liekeistä. Asunsa hän sai inspiraatiota tulikärpäsistä, jonka myötä Lynnsistä tuli ammattimainen tuhopolttaja. Viimeisimpänä yrityksenään polttaa Gotham maantasalle meni pahasti pieleen, kun hän yritti räjäyttää kemikaalitehtaan. Tulikärpänen paloi lähes kokonaan, kun kemikaalitehdas räjähti ennen aikojaan. Nykyisin hän on parannettavana Blackgaten vankilassa.Mark Rolston toimi Tulikärpäsen äänenä kyseisessä animaatiosarjassa. Hän oli pyroteknikko ja erikoistunut erikoisefekteihin. Lynns teki töitä entiselle tyttöystävälleen Cassidylle, josta hän kuitenkin joutui eroamaan. Lynns ei kestänyt hänen torjuntaa ja vannoi kostavansa Cassidylle, jonka seurauksena hänestä tuli Tulikärpänen-niminen rikollinen.


title: Tulikärpänen (sarjakuvahahmo)

text: "Justice League" -animaatiosarjassa Tulikärpänen oli vankilassa ja pakeni sieltä Tohtori Kohtalon avulla. Muita jotka pakenivat olivat Solomon Grundy, Mokkasiinikäärme, Luminous ja Volcana. Tulikärpänen ja Volcana piileskelivät varastorakennuksessa ja jäivät kiinni Oikeuden Puolustajille. Vaikka Tulikärpänen ja Volcana olivat tämän aikana romanttisessa suhteessa Firefly ei ollut Tuomion Legioonan jäsen toisin kuin Volcana "Justice League Unlimitedissä".


title: Tulikärpänen (sarjakuvahahmo)

text: Jason Marsdenin äänittämä Tulikärpänen on vapaa palkattava tuhopolttaja ja sabotoija, joka käyttää liekinheitinteknologiaa ja suihkumoottoria rikoksien tekemiseen. Ensiesiintymisessään Goth-Corp oli palkannut hänet sabotoimaan eri yrityksien teknologiaa. Myöhemmin hänet on myös nähty liittoutuneena Pakkasherran kanssa.


title: Numerus clausus

text: Numerus clausus (latinaa, suom. 'rajoitettu lukumäärä') tarkoittaa etenkin Suomessa ja Ruotsissa lähinnä yliopistoihin ja korkeakouluihin tietyn alan opiskelijoiksi otettavien määrän rajoittamista karsimalla pääsyvaatimuksin tai pääsykokein. Aiemmin esimerkiksi Helsingin yliopistoon oli jokaisella ylioppilaaksi kirjoittaneella vapaa pääsy, mutta opiskelijamäärän räjähdysmäisen kasvun vuoksi yliopiston oli 1950-luvulla luovuttava vanhasta periaatteestaan ja otettava asteittain käyttöön "numerus clausus" -periaate. Viimeiset Helsingin yliopiston tiedekunnat siirtyivät numerus clausuksen käyttöön 1960-luvulla.


title: Laraine Day

text: Laraine Day (s. Laraine Johnson; 13. lokakuuta 1920 Roosevelt, Utah – 10. marraskuuta 2007, Utah) oli yhdysvaltalainen näyttelijä.


title: Laraine Day

text: Day oli kolmesti naimisissa, toisen kerran vuosina 1947–1960 baseballmanageri Leo Durocherin kanssa. Hänellä oli rooleja muun muassa elokuvissa "Ulkomaankirjeenvaihtaja" (1940), "Rosvo-Lopez" (1941) ja "Olin kommunistin vaimo" (1950).


title: Laraine Day

text: Laraine Day sai jo eläessään oman tähden Hollywood Walk of Famella.


title: Anne Aubrey

text: Anne Aubrey (s. 1. tammikuuta 1937) on brittiläinen näyttelijä.


title: Anne Aubrey

text: Aubrey oli tuotteliaimmillaan 1950–1960-luvuilla. Hänellä oli rooleja mm. elokuvissa "Erämaan rosvot" ("The Bandit of Zhobe", 1958) sekä "Kadonnut safari" ("Killers of Kilimanjaro", 1959). Hän teki ajoittain yhteistyötä Anthony Newleyn kanssa.


title: Anne Aubrey

text: Aubrey oli aiemmin naimisissa näyttelijä Derren Nesbittin kanssa, mutta erosi 1970-luvun alussa.


title: Poltergeist (elokuva)

text: Poltergeist on vuonna 1982 ensi-iltansa saanut Tobe Hooperin ohjaama kauhuelokuva. Elokuva perustuu poltergeistilmiöihin.


title: Poltergeist (elokuva)

text: "The New York Timesin" kriitikot valitsivat "Poltergeistin" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Poltergeist (elokuva)

text: Elokuva kertoo Freelingin perheestä, johon kuuluu isä Steve ja äiti Diane sekä lapset Dana, Robbie ja Carol Anne. Perhe elää rauhallista elämää, kunnes Carol Annen rakas undulaatti kuolee. Samoihin aikoihin alkavat talossa myös tuolit vaihtaa oudosti paikkojaan, ja perhe ihmettelee, kuinka koira haukkuu tyhjää, aivan kuin aistisi jonkun läsnäolon. Carol Anne alkaa puhua televisiolle, ja vanhempien ihmeteltyä tätä hän kertoo puhuvansa ”TV-väelle”. Eräänä yönä vanhemmat heräävät siihen, kuinka Carol Anne katsoo televisiota ja ilmoittaa, että TV-väki on tullut heidän luokseen. Yhtäkkiä esineet alkavat liikkua ja karmivat tapahtumat saavat alkunsa.


title: Amine Ltifi

text: Amine Ltifi (, s. 4. heinäkuuta 1984) on tunisialainen jalkapalloilija, pelipaikaltaan hyökkääjä. Hän edustaa Tunisian pääsarjassa pelaavaa CS Hammam-Lifia.


title: Amine Ltifi

text: Ltifin ura alkoi Espérancessa vuonna 2002, jossa hän vietti yhden kauden ennen siirtymistään Ranskaan US Créteil-Lusitanosiin. Ltifi pelasi yhteensä yhdeksän ottelua ja onnistui maalinteossa kerran. Hän oli hetken aikaa seuraavalla kaudella mukana US Créteilissä, josta Ltifi siirtyi vuonna 2005 kesken kauden takaisin Tunisiaan kasvattajaseuraansa Espéranceen. Maalinteossa hän onnistui kahdesta, mutta kausi 2005–2006 oli Ltifille menestyksekäs, kun hän voitti Tunisian liigan mestaruuden, sekä maalikuninkuuden 16 maalilla. Seuraavalla kaudella Ltifin maalien tekeminen oli kohtuullista, kun hän onnistui kuudesti maalinteossa. Kausi 2007–2008 kuitenkin oli pettymys, kun Espérance jäi sarjassaan kolmanneksi ja Ltifi onnistui vain kerran maalinteossa. Kesällä 2009 Ltifi vaihtoi seuraa vähäisen peliajan vuoksi CS Hammam-Lifiin.


title: Amine Ltifi

text: Maajoukkueessa Ltifi pelasi ensi kerran 12. tammikuuta 2006 ystävyysottelussa Libyaa vastaan. Ottelu päättyi 1-0 Tunisialle ja Ltifin tehdessä ainoan maalin ja samalla ensimmäisen maajoukkue maalinsa. Hän oli myös mukana vuoden 2006-Afrikan-mestaruuskilpailussa.


title: Cybotron

text: Cybotron oli yhdysvaltalainen elektronista musiikkia tuottava yhtye, jota pidetään teknon edelläkävijänä. Sen perustivat Juan Atkins ja Richard ”3070” Davis Detroitissa vuonna 1980. Kitaristi John ”Jon 5” Housely liittyi yhtyeeseen pian tämän jälkeen. Cybotron on julkaissut useita eri kappaleita, joita pidetään nykyään elektronisen musiikin klassikoina: näihin kappaleisiin lukeutuvat muun muassa ”Clear”, yhtyeen esikoisjulkaisu ”Alleys of Your Mind” sekä ”Cosmic Cars” ja ”R-9”.


title: Moraalinen varustautuminen

text: Moraalinen varustautuminen, MRA () oli kansainvälinen korkeakirkollinen uskonnollinen järjestö, joka syntyi 1938 pastori Frank N. D. Buchmanin johtamasta Oxfordin ryhmäliikkeestä. Buchman johti järjestöä 23 vuotta, 1938–1961.


title: Moraalinen varustautuminen

text: Alkuun järjestö koostui Buchmanin omista kannattajista, ja nimi oli vain lisäys. Nimeä käytti ensimmäisenä 1938 H. W. Austin toimittamassaan kirjassa "Moral Rearmament (The Battle for Peace)". Buchman ja muut Oxfordin ryhmäliikkeen johtajat mieltyivät siihen, ja niin entisestä Oxfordin ryhmäliikkeestä tuli "Moral Re-Armament" eli Moraalinen varustaututuminen. Järjestö kannusti jäseniään osallistumaan politiikkaan ja yhteiskunnalliseen toimintaan ja keskusteluun. Varsinkin kylmän sodan aikana sen keskeisiä ajatuksia oli, että maailman muutos lähtee ihmisestä itsestään.


title: Moraalinen varustautuminen

text: MRA:n jäsenet perustivat Up with People -nimisen kuoron, jonka taustalla on samanniminen järjestö. MRA rahoitti sitä.


title: Moraalinen varustautuminen

text: Suomessa MRA oli voimakkaimmin julkisuudessa 1950- ja 1960-luvuilla, ja sen näkyvimpiä edustajia oli Kokoomuksen kansanedustaja Margit Borg-Sundman. MRA alkoi tuolloin kylmän sodan hengessä vetää jyrkkää rajaa kommunismiin. MRA:n suomalaisten kannattajien tausta oli kommunisminvastainen ja länsimyönteinen, he olivat usein talouselämän piiristä.


title: Moraalinen varustautuminen

text: Järjestön uusi englanninkielinen nimi on vuodesta 2001 ollut "Initiatives of Change".


title: Moraalinen varustautuminen

text: MRA


title: Moraalinen varustautuminen

text: Initiatives of Change


title: Pielisensuun kirkko

text: Pielisensuun kirkko seisoo korkealla mäen laella Joensuun Niinivaaralla. Se on samannimisen seurakunnan pääkirkko. Suunnittelija on arkkitehti Veikko Larkas. Kirkko valmistui 1960.


title: Pielisensuun kirkko

text: Kirkko on tyyliltään ns telttakirkko: korkeakattoinen, pohjanmuodoltaan suorakaiteinen rakennus. Se on rakennettu tiilestä ja teräsbetonista. Huipulla on pieni kellotapuli. Kirkon korkeus on 36 metriä (Niinivaaran laki on 105 metriä merenpinnan yläpuolella).


title: Pielisensuun kirkko

text: Kirkkosali on 550 hengelle, urkulehteri 75 hengelle ja seurakuntasali 150 hengelle. Kirkossa on lisäksi pieni seurakuntasali eli alasali, useita kerhohuoneita ja työntekijöiden tiloja.


title: Pielisensuun kirkko

text: Kirkon kelloista toinen on evakuoitu Pälkjärven kirkosta. Niinivaaralla asuu paljon pälkjärveläisiä, joten se päätyi Joensuuhun.


title: Pielisensuun kirkko

text: Kirkon peruskorjaus on tehty 1999. Syksyllä 2007 aloitettiin remontti- ja laajennustyöt. Uusiin tiloihin saadaan seurakunnan työntekijöiden toimistotilat, ja muun muassa lapsi- ja nuorisotyöhön saadaan lisää tilaa.


title: Pielisensuun kirkko

text: Kirkon alkuperäiset alttarivaatteet ovat tekstiilitaiteilija Dora Jungin suunnittelemat. Alttaritauluna on suuri risti ja mosaiikkiseinä, joka kuvaa ihmiselämän päiviä. Kuvanveistäjä Eva Ryynäsen Hyvä paimen –puuveistos on kirkon saarnastuolissa. Kirkon 20-vuotisjuhlien yhteydessä 1980 kirkolle luovutettiin taiteilija Kaisa Mäkelän suunnittelemia uusia alttaritekstiilejä, muun muassa punainen antependium, johon on kuvattu 12 apostolia.


title: Lallukan taiteilijakoti

text: Lallukan taiteilijakoti on kuva-, näyttämö- ja säveltaiteilijoille tarkoitettu asuin- ja ateljeerakennus Helsingin Etu-Töölössä Apollonkatu 13:ssa ja Eteläinen Hesperiankatu 14:ssä. Vuonna 1933 valmistuneen rakennuksen omistaja ja ylläpitäjä on Juho ja Maria Lallukan Taiteilijakoti-säätiö.


title: Lallukan taiteilijakoti

text: Säätiön perustivat viipurilainen liikemies, kauppaneuvos Juho Lallukka ja hänen vaimonsa Maria Lallukka. Vuonna 1908 tekemässään keskinäisessä testamentissa Juho ja Maria Lallukka määräsivät, että kummankin puolison kuoltua on pääosalla kuolinpesän omaisuudesta perustettava säätiö, jonka tehtävänä on ylläpitää Helsinkiin perustettavaa taiteilijakotia. Testamentin mukaan säätiön tarkoitus oli turvata taiteilijoiden toimeentulo. Taiteilijatalon tuli olla turvapaikka, jossa taiteilijat olivat arkielämän murheista vapaita luomaan taidetta.


title: Lallukan taiteilijakoti

text: Alusta alkaen oli selvää, että taiteilijatalo oli ansioituneita taiteilijoita varten. Kirjailijat jätettiin taiteilijatalon ulkopuolelle, sillä Suomen Kirjailijaliitto aloitti 1910 oman talohankkeensa, jota myös Lallukoiden testamentissa rahallisesti tuettiin. Taiteilijakodin lähtökohtana oli asunnon tai työtilan määräaikaisuus, mutta toisen maailmansodan jälkeinen asuntopula teki siitä mahdottoman. Talossa on asunut runsas joukko suomalaisia eturivin taidemaalareita, kuvanveistäjiä, säveltäjiä, muusikoita, ohjaajia ja näyttelijöitä.


title: Lallukan taiteilijakoti

text: Taiteilijatalon 53 huoneistoa jakautuvat siten, että kuvataiteilijoilla on käytössään on 24 ateljeeta, näyttämötaiteilijoilla 16 asuntoa ja säveltaiteilijoilla 13 asuntoa.


title: Lallukan taiteilijakoti

text: Testamentti astui voimaan Maria Lallukan kuoltua 1923. Säätiö osti Helsingin kaupungilta rakentamattoman tontin Apollon kallioilta Etu-Töölöstä. Käytännössä tontti oli lahjoitus, sillä kaupunki ja säätiö sopivat, ettei kauppahintaa tarvitse maksaa niin kauan kuin tontilla toimii taiteilijakoti. Juho ja Maria Lallukan testamenttaamilla rahoilla perustetusta taiteilijakodista järjestettiin vuonna 1932 arkkitehtisuunnittelukilpailu, jonka voitti arkkitehti Gösta Juslén. Rakennus valmistui 1933. H-kirjaimen muotoinen rakennus yltää Apollonkadulta korttelin läpi Eteläiselle Hesperiankadulle. Katujen välinen korkeusero on 11 metriä, eli yli kolme asuinkerrosta. Funktionalistinen rakennus on edustava esimerkki 1930-luvun rakennustyylistä. Rakennuksen julkisivu suurine ateljee-ikkunoineen aukeaa Hesperian esplanadille päin. Lallukoiden testamentin muilla lahjoituksilla perustettiin muun muassa Viipurin kirjasto.


title: Lallukan taiteilijakoti

text: Rakennuksen historiaan liittyy läheisesti vieressä sijaitseva ravintola Elite, jossa talon taiteilijat ovat viettäneet iltaa kautta vuosikymmenien. Kuuluisin heistä oli ehkä Tauno Palo, jolla oli ravintolassa oma kantapöytä, ja hänen peruiltaan ruokalistaan kuuluu edelleen suosittu Tauno Palon sipulipihvi. Ravintolan pöydissä on kautta vuosikymmenien olleet valkoiset pöytäliinat ja seinillä on edustava 26 taulun taidekokoelma. Tauluista ainakin seuraavat teokset ovat Lallukan kuvataiteilijoiden maalaamia: V.Hervo ”Stilleben” 1954, P.Lindfors ”Lappi” 1940, T.Mäntynen ”Miehiä” 1982, ”Joen rannalla” 1986, ”Kulmakapakka” 1986 ja M.Visanti ”Väinämöinen ja Aino” 1955, "Lemminkäinen saapuu saaren neitojen luo” 1955 ja ”neitsyt Maria” 1954.


title: Lallukan taiteilijakoti

text: Lähde


title: Gao Leilei

text: Gao Leilei (s. 15. heinäkuuta 1980, Peking) on kiinalainen jalkapalloilija, joka edustaa Australian A-Leaguessa pelaavaa uusiseelantilaista seuraa Wellington Phoenix FC. Hän on pelannut aiemmin Australian pääsarjan A-Leaguen New Zealand Knights -seurassa ja sitä ennen Kiinassa. Gao edusti Veikkausliigassa pelaavaa Myllykosken Palloa kaudella 2007 ja oli ensimmäinen kiinalainen Veikkausliigassa. Pelipaikaltaan Gao on laituri. Hän on 180 cm pitkä ja painaa 73 kg.


title: Young Phan

text: Young Phan (s. 14. huhtikuuta 1958, Nha Trang, Vietnam) on vietnamilaissyntyinen yhdysvaltalainen pokeriammattilainen.


title: Young Phan

text: Phan saapui "venepakolaisena" Vietnamista Yhdysvaltoihin. Hän opiskeli UCLA:ssa ja valmistui California Polytechicista San Luis Obisposta. Phan tutustui pokeriin työskennellessään Bicycle Casinolla valvojana. Siellä hänen esikuvanaan oli Johnny Chan. Phan aloitti ammattilaisuuden, mutta piti sen aluksi salassa perheeltään. Asia paljastui kun häntä haastateltiin Discovery Channelillä.


title: Young Phan

text: Phanin ensimmäinen suuri turnausvoitto oli tammikuussa 1999, jolloin hän voitti Carnivale of Poker -tapahtuman 5000 dollarin no limit hold'em -turnauksen. Ykköspalkinto oli 370 475 dollaria. Helmikuussa 2001 hän voitti vastaavan turnauksen L.A. Poker Classicissa ansaiten 186 850 dollaria.


title: Young Phan

text: World Series of Pokerissa (WSOP) Phan on parhaimmillaan tullut toiseksi Phil Hellmuthin voittamassa 2 500 dollarin limiitti hold'em -turnauksessa vuonna 2003. World Poker Tourilta (WPT) Phanilla on useita rahasijoja ja yksi finaalipöytäsijoitus (Mike Kinneyn voittama World Poker Challenge 2004, jolloin hän oli kuudes ansaiten 57 180 dollaria).


title: Young Phan

text: Elokuussa 2007 Phanin pokeriuran turnausansiot ylittivät 1,8 miljoonaa dollaria. Hän asuu Irvinessa, Kaliforniassa.


title: Chris Boardman

text: Chris Boardman (s. 26. elokuuta 1968, Hovlake) on entinen englantilainen maantiepyöräilijä. Boardman voitti kultaa ratapyöräilyn takaa-ajossa vuoden 1992 kesäolympialaisissa Barcelonassa. Olympiapronssia Boardman voitti vuoden 1996 kesäolympialaisissa Atlantassa maantiepyöräilyn henkilökohtaisessa aika-ajossa. Hän myös rikkoi kolmesti pyöräilyn tunnin aika-ajon maailmanennätyksen. Hänet tunnetaankin parhaiten aika-ajoon erikoistuneena ajajana.


title: Chris Boardman

text: Boardmanin lempinimi on "professori". Nimi johtuu hänen pikkutarkasta valmistautumisestaan ja harjoittelusta sekä teknisestä osaamisesta. Boardman hyödynsi asuntoonsa rakennettua happitelttaa parantaessaan tunnin aika-ajon maailmanennätystä. Viimeaikaisessa haastattelussa hän on kuitenkin sanonut, että teltasta ei ollut hyötyä fyysisen suorituskyvyn parantamisessa, vaan se ainoastaan auttoi häntä keskittymään paremmin.


title: Chris Boardman

text: Boardman kuului GAN-talliin, jonka harjoittelua pidettiin konservatiivisena, mutta tästä huolimatta hän keskittyi intervalliharjoitteluun, johon ei välttämättä runsaasti sisälly pitkiä ja vaativia harjoituksia. Boardman käytti mielellään myös tehonmittaamiseen tarkoitettuja laitteita.


title: Chris Boardman

text: Useista voitoistaan aika-ajoetapeilla ja etappikilpailujen avausosuuksilla, prologeilla, Boardmanille annettiin lempinimi "herra Prologi". Häntä on kritisoitu siitä, että hän oli aika-ajaja joka ei osaa ajaa vuoristossa, josta esimerkkinä pidetään hänen huonoa menestymistään Ranskan ympäriajon vuoristoetapeilla. Boarman on kuitenkin itse kiistänyt väitteen käyttäen esimerkkinä vuoden 1995 Dauphiné Libéré -etappikilpailua, jonka vuoristoetapeilla hän menestyi erittäin hyvin. Ranskan ympäriajon epäonnistumiset hän selittää riittämättömällä palautumiskyvyllään, joka uuvutti hänet muutaman kilpailupäivän jälkeen.


title: Chris Boardman

text: Boardman käytti Mike Burrowsin suunnittelemaa ja urheiluautovalmistaja Lotuksen tekemää erikoisvalmisteista hiilikuituista aika-ajopyörää.


title: Chris Boardman

text: Boardman aloitti ammattilaisuransa aika-ajospesialistina GAN-tallissa (nyk. Crédit Agricole). Hänen ensimmäinen kilpailunsa oli vuoden 1993 Grand Prix Eddy Merkcx, 66 km:n mittainen aika-ajo, jonka hän voitti. Hän voitti myös useita etappeja Midi Lib're ja Dauphiné Libéré -kilpailuissa.


title: Chris Boardman

text: Kuuluisuuteen Boardman nousi voitettuaan vuoden 1994 Ranskan ympäriajon prologin, mutta hän menetti kokonaiskilpailun johtajan keltaisen paidan joukkueaika-ajoetapilla. Häntä pidettiin Englannin suurena toivona Ranskan ympäriajon voittajana, vaikka hän itse piti voittoa epätodennäköisenä. Uransa lopettamisen jälkeen hän on kertonut, että hän ei kyennyt palautumaan riittävästi päivittäisestä rasituksesta pitkien etappikilpailujen aikana. Vuonna 1994 Boardman voitti myös pyöräilyn aika-ajon maailmanmestaruuden.


title: Chris Boardman

text: Vuoden 1995 Ranskan ympäriajossa Boardman kaatui rajusti prologilla ja hän joutui keskeyttämään kilpailun. Seuraavana vuonna hän teki paluun sateisissa olosuhteissa ja sijoittui prologilla niukasti toiseksi. Vuoden 1997 kilpailussa hän jälleen voitti prologin, mutta joutui kolarin seurauksena jättämään kilpailun kesken 13. etapilla.


title: Chris Boardman

text: Vuoden 1998 Ranskan ympäriajo alkoi Dublinista Irlannista ja Boardman vei jälleen prologin voiton, mutta kaatui 2. etapilla. Boardman lopetti uransa vuonna 1999.


title: Chris Boardman

text: Boardman on kuuluisisa myös tunnin ajon maailmannätyksistään. 1990-luvulla hän kilpaili Graeme Obreen kanssa kummankin rikkoessa vuorotellen toisen tekemän ennätyksen. Boardman käytti radikaalisti muotoiltuja erikoisvalmisteisia pyöriä, joiden käytön kansainvälinen pyöräilyliitto kielsi. Boardman rikkoi ennätyksen kuitenkin myös tavanomaisella kilpapyörällä vuonna 2000.


title: Chris Boardman

text: Boardman myöntää, että kaksi lopettamisen jälkeistä vuotta olivat erittäin vaikeita johtuen osin hänen kärsimästään osteoporoosista ja avioliittoon liittyvistä ongelmista. Boardmania kritisoitiin siitä, ettei hän hyödyntänyt koko potentiaaliaan. Tähän kritiikkiin hän on vastannut, ettei hän itse kokenut olevansa poikkeuksellisen lahjakas, mutta että hän pystyi mukautumaan ja löytämään itselleen sopivan paikan.


title: Chris Boardman

text: Uransa lopettamisen jälkeen Boardman on ollut brittiläisen ITV-kanavan pyöräilykommentaattorina.


title: Joseba Beloki

text: Joseba Beloki Dorronsoro (s. 12. elokuuta 1973 Lazkao (Guipúzcoa) Baskimaa) on entinen espanjalainen maantiepyöräilijä.


title: Joseba Beloki

text: Beloki aloitti ammattilaisuransa vuonna 1998 Euskaltel-tallissa. Hän siirtyi Festina-talliin kaudeksi 2000 ja kauden 2001 hän ajoi Team ONCE -tallissa. Beloki on vahva mäkiajaja, mutta hyvä myös henkilökohtaisissa aika-ajoissa. Hän oli palkintokorokkeella kolmessa ensimmäisessä Ranskan ympäriajossaan, vuonna 2000 hän oli kolmas ja vuosina 2001 ja 2002 toinen. Vuonna 2001 hän voitti Katalonian ympäriajon.


title: Joseba Beloki

text: 14. heinäkuuta 2003 Ranskan ympäriajon 9. etapilla Belokin ollessa kokonaiskilpailussa toisena vain 40 sekuntia Lance Armstrongia perässä, Beloki menetti tiukassa hiusneulamutkassa pyöränsä hallinnan ja kaatui. Hänen reisiluunsa murtui kahdesta paikasta. Espanjalainen loukkasi pahasti myös oikean kätensä, sillä kyynärpää ja ranne murtuivat kaatumisen voimasta. Armstrong oli Belokin perässä. Belokia väistääkseen Armstrong joutui ajamaan tieltä ulos ja oikaisemaan mutkan.


title: Joseba Beloki

text: ONCE-tallin johtajan Manolo Saizin erottua kauden 2003 lopussa, Beloki päätti siirtyä Brioches La Boulangère -talliin. Hänen kerrottiin toipuneen vammoistaan vuoden 2004 alussa, mutta myöhemmin kävi ilmi, että vammoista toipuminen kestää arvioitua kauemmin. Beloki ei kyennyt aloittamaan kilpailukauttaan ennen kuin vasta huhtikuun puolivälissä, jolloin hän osallistui kotikisaansa Baskimaan ympäriajoon, mutta joutui keskeyttämään kilpailun jo ensimmäisellä etapilla. Vedoten yhteensopimattomuuksiin ranskalaistallin kanssa, Beloki siirtyi loppukaudeksi espanjalaiseen Saunier Duval-Prodir -talliin. Kaudeksi 2005 hän siirtyi Manolo Saizin Liberty Seguros-Würth -talliin, joka oli koottu ONCE-tallin pohjalta. Vuoden 2005 Ranskan ympäriajossa Beloki sijoittui 75:nneksi.


title: Joseba Beloki

text: Vuonna 2006 Beloki liitettiin Operaatio Puerto -dopingskandaaliin, eikä hän voinut osallistua Ranskan ympäriajoon. Hänet kuitenkin vapautettiin epäilyksistä heinäkuun lopussa.


title: Joseba Beloki

text: Vuonna 2007 tiedotusvälineet kertoivat Belokin olleen lähellä sopimusta Astana-tallin kanssa, mutta lopullista sopimusta ei tehty. Syyksi kerrottiin Belokin mahdollinen kytkös Operaatio Puertoon. Joulukuussa 2007 hän ilmoitti lopettavansa uransa.


title: Freemium

text: Freemium on markkinointi- ja tuotekehitysstrategia, jonka ydinajatus on antaa asiakkaalle joitakin asioita ilmaiseksi ja sitoumuksetta ja siten vaikuttaa mielikuviin, synnyttää kiinnostus yrityksen maksullisiin palveluihin ja tuotteisiin sekä sitouttaa asiakas yrityksen puolestapuhujaksi.


title: Freemium

text:
Strategia yleistyi 2000-luvulla verkkoyritysten maailmassa, jossa freemium-palveluita ja ohjelmia oli jo ennen käsitteen keksimistä ainakin 1990-luvun puolivälistä lähtien. Esimerkiksi Adobe antoi Acrobat Readerinsä ilmaisjakeluun 1994 ja Macromedia Shockwave Playerinsä 1995.
Sittemmin kumpikin saavutti aseman alallaan. Yhtiöiden taloudellinen tuotto perustui siihen, että ne säilyttivät dokumenttien ja tiedostojen tekemiseen pystyvät ohjelmat maksullisina, kun taas lukuohjelman ilmaisuus mahdollisti helpon käytön laajenemisen.


title: Freemium

text: Käsitteestä voidaan käyttää myös nimityksiä antamisstrategia tai antamisen strategia.


title: Robert Williamson III

text: Robert Williamson III (s. 7. marraskuuta 1970, Dallas, Texas) on yhdysvaltalainen pokeriammattilainen.


title: Robert Williamson III

text: Williamson varttui Granburyssa, Teksasissa ja suoritti opintonsa Angelo State Universityssa San Angelossa. Pokerinpeluun Williamson oppi isältään.


title: Robert Williamson III

text: Robert Williamson III tunnetaan omaha-spesialistina. Omahasta hänellä on useita hyviä sijoituksia World Series of Pokerin (WSOP) turnauksissa. Vuonna 2002 hän voitti toistaiseksi ainoan WSOP-rannekkeensa 5 000 dollarin pot limit omaha -turnauksesta. Turnauksen ykköspalkinto oli 201 160 dollaria. 2004 hän oli Chau Giangin voittaman 2 000 dollarin pot limit omaha -turnauksen kakkonen. Vuonna 2005 hän oli toinen 5000 dollarin pot limit omaha -turnauksessa, jonka Phil Ivey voitti. Toisesta sijastaan Williamson ansaitsi 353 115 dollaria.


title: Robert Williamson III

text: Vuoden 2006 50 000 dollarin turnausmaksun H.O.R.S.E.-kisassa Williamson oli kymmenes ansaiten 205 920 dollaria.


title: Robert Williamson III

text: Tammikuussa 2003 Williamson voitti Jack Binion World Poker Open -tapahtuman 500 dollarin pot limit omaha -turnauksen ja elokuussa 2003 hän oli ykkönen Jack Binion Mid-America Poker Classicin 500 dollarin no limit hold'em -turnauksessa.


title: Robert Williamson III

text: Williamson on pelannut televisioiduissa pokeriturnauksissa kuten "Poker Royale" (jossa hän on ollut myös kommentaattorina) ja "William Hill Poker Grand Prix". Hän on pelannut myös "Ultimate Blackjack Tourilla".


title: Robert Williamson III

text: Maaliskuussa 2009 Williamsonin pokeriuran turnausansiot ylittivät 1,9 miljoonaa dollaria.


title: Eero Hahl

text: Eero Viljam Hahl (sukunimi vuodesta 1928 Hatva) (2. huhtikuuta 1872 Iisalmen maalaiskunta – 21. helmikuuta 1945 Iisalmen maalaiskunta) oli pohjoissavolainen maanviljelijä joka toimi 1920-luvulla Maalaisliiton kansanedustajana ja ministerinä.


title: Eero Hahl

text: Hahlin vanhemmat olivat kanttori "Kaarle Juhana Hahl" ja "Anna Sohvi Nissinen". Hän pääsi ylioppilaaksi 1889 ja suoritti rautatiesähköttäjän tutkinnon 1891 ja agronomin tutkinnon 1897.


title: Eero Hahl

text: Hahl oli rautateiden palveluksessa 1890–1891 ja sen jälkeen "Suomi"-yhtiön kamreerina 1891–1894. Hän toimi maanviljelijänä Iisalmen maalaiskunnassa 1897–1945 ja oli siinä ohella "Peltosalmen maanviljelys- ja meijerikoulun" opettaja 1899–1901, "Pohjois-Karjalan maanviljelysseuran" konsulentti 1901–1903, sihteeri 1903 ja Pellervo-seuran konsulentti 1904–1905. Hahl oli ministeriuransa jälkeen asutushallituksen ylijohtajana 1926–1933.


title: Eero Hahl

text: Hahl oli Maalaisliiton kansanedustajana Kuopion läänin läntisestä vaalipiiristä vuosina 1910–1913 ja 1917–1929. Hahl oli myös eduskunnan toinen varapuhemies 1922 ja eduskunnan maatalousvaliokunnan puheenjohtaja vuosina 1919 ja 1921–1929. Hahl toimi apulaismaatalousministerinä Kaarlo Castrenin hallituksessa 1919 sekä Vennolan I hallituksessa 1919–1920 ja Erichin hallituksessa 1920–1921. Viimeksi hän oli kulkulaitosten ja yleisten töiden ministerinä Ingmanin II hallituksessa 1924. Hahl oli myös presidentin valitsijamiehenä vuoden 1925 presidentinvaaleissa. Kunnallispolitiikassa hän oli mukana Iisalmen maalaiskunnan kuntakokouksen ja kunnallislautakunnan esimiehenä ja kunnanvaltuuston jäsenenä.


title: Santeri Pohjanpalo

text: Alfred Aleksander (Santeri) Pohjanpalo, vuoteen 1906 Friis (31. maaliskuuta 1874 Kalajoki – 21. helmikuuta 1939 Helsinki) oli konetekniikan diplomi-insinööri, yritysjohtaja ja ministeri.


title: Santeri Pohjanpalo

text: Santeri Pohjanpalon vanhemmat olivat tehtailija Jaakko Pohjanpalo, entinen Friis, ja Johanna Pahikkala. Hänen ensimmäinen puolisonsa vuodesta 1897 oli Ireene Montin ja toinen 1932–1935 hammaslääkäri Saima Amanda Mela, o.s. Jäättelä. Ylioppilaaksi Pohjanpalo tuli Oulun lyseosta 1892, valmistui diplomi-koneinsinööriksi Polyteknillisestä opistosta 1896 ja harjoitti jatko-opintoja ulkomailla. Hän oli Björkbodan tehtaan isännöitsijä Kemiössä 1899–1902 ja Valtionrautateiden palveluksessa 1904–1917, Oulun varikon hoitajana, Pasilan konepajan johtajana ja viimeksi Vaasan piirihallinnon päällikkönä 1913–1917. J. Merivaaran tehtaan teknillisenä johtajana Helsingissä Pohjanpalo työskenteli 1917–1919 ja sitten useiden eri yritysten toimitusjohtajana. Hän toimitti "Konetyömies"-lehteä 1906–1909 ja "Koneteollisuus"-lehteä 1910–1918. Edistyspuoluetta edustanut Pohjanpalo toimi kulkulaitosten ja yleisten töiden ministerinä Vennolan I hallituksessa 1919–1920.


title: Mikko Luopajärvi

text: Mikko Luopajärvi (15. marraskuuta 1871 Jalasjärvi – 5. tammikuuta 1920 Jalasjärvi) oli eteläpohjalainen maanviljelijä joka toimi Maalaisliiton kansanedustajana 1914–1920 ja ministerinä 1919–1920. Luopajärven hoitamiin asioihin kuuluivat muun muassa Itä-Karjalan asiat, jossa pyrittiin itsenäisyys julistamalla hakeutumaan Suomen yhteyteen heimosotien aikana ennen Tarton rauhan sopimusta 1920-vuoden lopulla. Luopajärvi kuoli kesken vaalikauden ja hänen tilalleen eduskuntaan nousi Heikki Peura.


title: Mikko Luopajärvi

text: Luopajärven vanhemmat olivat talollinen "Gustaf Luopajärvi" ja "Susanna Serafia Tukeva". Käytyään kansakoulun ja kansanopiston hän toimi maanviljelijänä Jalasjärvellä 1900–1920. Luopajärvi oli myös Ilkka-lehden taloudenhoitaja 1907–1910 ja toimi lehden väliaikaisena toimittajana.


title: Mikko Luopajärvi

text: Luopajärvi oli Maalaisliiton kansanedustajana Vaasan läänin eteläisestä vaalipiiristä 1914 ja 1917–1919. Luopajärvi oli salkuttomana ministerinä Kaarlo Castrénin I hallituksessa ja Vennolan I hallituksessa 1919–1920.


title: Kim Kaijalainen

text: Kim Johan Matias Kaijalainen (s. 3. joulukuuta 1981 Oulu) on entinen suomalainen jalkapalloilija. Hän oli pelipaikaltaan vasen laitapuolustaja.


title: Onni Talas

text: Onni Eugen Aleksander Talas (vuoteen 1895 Gratschoff; 15. kesäkuuta 1877 Lappeenranta – 3. toukokuuta 1958 Helsinki) oli suomalainen professori, itsenäisyyssenaatin jäsen ja diplomaatti.


title: Onni Talas

text: Talaksen vanhemmat olivat kauppias Aleksander Tertullian Gratschoff ja Josefina Katharina Eugenia Wesander. Hän pääsi ylioppilaaksi 1895 ja suoritti lakitieteen kandidaatin tutkinnon 1901, sai varatuomarin arvon 1903 ja suoritti lakitieteen lisensiaatin ja tohtorin tutkinnot 1905. Talas toimi aluksi asianajajana Lahdessa 1901–1904 ja sitten Helsingin yliopiston hallinto-oikeuden apulaisena 1905–1923. Hän oli myöhemmin Helsingin yliopiston hallinto-oikeuden vaihtuva professori 1925–1930 ja virkaylioikeuden jäsen 1926–1930.


title: Onni Talas

text: Talas oli nuorsuomalaisen puolueen kansanedustajana Kuopion läänin itäisestä vaalipiiristä vuosina 1909–1914 ja 1917–1918. Kokoomuksen kansanedustajana hän oli 1918 Kuopion läänin itäisestä vaalipiiristä ja 1927–1930 Viipurin läänin läntisestä vaalipiiristä. Talas oli senaatin oikeustoimituskunnan päällikkönä 1917–1918 Svinhufvudin itsenäisyyssenaatissa ja Paasikiven I hallituksessa. Talas toimi myös Hessenin prinssiä Suomen kuninkaaksi pyytämässä käyneen lähetyskunnan puheenjohtajana.


title: Onni Talas

text: Diplomaatin uralla Talas toimi Suomen asiainhoitajana Madridissa ja Lissabonissa 1919–1921 sekä Suomen lähettiläänä Kööpenhaminassa 1930–1934, Budapestissä 1931–1940, Wienissä 1933–1938, Ankarassa, Belgradissa ja Sofiassa 1934–1940, Roomassa 1940–1944 ja Kroatiassa 1941–1942.


title: Onni Talas

text: Talas ei hyväksynyt Väinö Tannerin teoksessaan "Kuinka se oikein tapahtui" esittämiä näkemyksiä vuoden 1918 tapahtumista ja kirjoitti sen vastineeksi vuonna 1949 teoksen "Ei se niin tapahtunut". Hänen muistelmateoksensa ilmestyi hänen leskensä Lempi Talaksen toimittamana vuonna 1960.


title: Ilja Fomitšov

text: Ilja Vladimirovitš Fomitšov, sukunimi usein muodossa "Fomitšev" (, s. 14. elokuuta 1982 Almaty, Kazakstanin SNT, Neuvostoliitto) on kazakstanilainen jalkapalloilija. Hän on pelipaikaltaan keskuspuolustaja.


title: Ilja Fomitšov

text: Fomitšov siirtyi Kazakstaniin kaudeksi 2009–2010 edustaen maansa mestaruussarja FK Tarazia ja FK Zhetysua. Hän palasi AC Ouluun kaudeksi 2011. Vuonna 2012 Fomitšov siirtyi Uzbekistaniin.


title: Ilja Fomitšov

text: Hän on ollut viisi kertaa Kazakstanin maajoukkueessa pääsemättä vielä kentälle.


title: Oxfordin ryhmäliike

text: Oxfordin ryhmäliike on yhdysvaltalaisen papin Frank Buchmanin 1921 perustama uskonnollis-siveellinen herätysliike, jonka nimeksi tuli myöhemmin Moraalinen varustautuminen. Suomeen liike levisi 1930-luvulla ja oli vaikutusvaltaisimmillaan ennen sotia ja vähän niiden jälkeen. Liike painotti alkuun käännytystyötä, mutta sen muuttuessa Moraaliseksi varustautumiseksi keskeiseksi ajatukseksi tulivat ehdottomat moraaliset periaatteet ja ajatus henkilökohtaisesta kääntymyksestä, jonka avulla uskottiin myös yhteiskunnallisten ongelmien ratkeavan.


title: Oxfordin ryhmäliike

text: Liikkeen tunnetuimpia julkisia edustajia on Suomessa ollut kansanedustaja Margit Borg-Sundman.


title: Paul Paavela

text: Paul Paavela (13. huhtikuuta 1931 Suojärvi – 19. toukokuuta 1980) oli rautatiehallituksen pääjohtaja ja sosiaalidemokraattinen valtiovarainministeri 1970-luvulla.


title: Paul Paavela

text: Paavela tuli ylioppilaaksi 1951 ja suoritti lainopin kandidaatin tutkinnon 1955, lainopin lisensiaatin tutkinnon 1957 sekä sai varatuomarin arvon 1959. Paavela toimi patentti- ja rekisterihallituksen osastosihteerinä 1956, puolustusministeriön kamreerina 1956–1958, kulkulaitosten ja yleisten töiden ministeriön esittelijänä 1958–1961 ja nuorempana hallitussihteerinä 1961–1962. Valtioneuvoston kanslian kansliapäällikkönä Paavela oli 1967–1971, valtiovarainministeriön valtiosihteerinä 1969–1973 ja 1973–1974 sekä rautatiehallituksen pääjohtajana vuodesta 1973 lähtien.


title: Paul Paavela

text: Paavela oli valtiovarainministerinä Miettusen II hallituksessa 1975–1976 ja Sorsan II hallituksessa 1977–1979.


title: Eero Rantala

text: Eero Yrjö Juhani Rantala (s. 5. lokakuuta 1941 Helsinki) on aikaisempi sosiaalidemokraattinen ministeri ja entinen Eka-yhtymän pääjohtaja.


title: Eero Rantala

text: Eero Rantalan isä oli ammattiyhdistysjohtaja ja sosiaalidemokraattinen kunnallispoliitikko Yrjö Rantala. Rantala suoritti valtiotieteen kandidaatin tutkinnon 1967. Hän työskenteli vuodesta 1965 Osuustukkukaupassa (vuodesta 1971 Keskusosuusliike OTK), aluksi markkinatutkijana, 1970–1973 tutkimuspäällikkönä, 1973–1976 yrityssuunnittelupäällikkönä ja 1977–1979 elintarvikealan apulaisjohtajana. Rantala oli kauppa- ja teollisuusministerinä Miettusen II hallituksessa 1975–1976 ja Sorsan II hallituksessa 1977–1979. Hän oli myös toisena sisäasiainministerinä 1978–1979.


title: Eero Rantala

text: Ministeriydestä vapauduttuaan Rantala nimitettiin 1979 OTK:n elintarvikeryhmän johtajaksi ja 1981 koko yhtiön pääjohtajaksi. Havaittuaan jo aiemmin 1970-luvulla E-liikkeen osuuskauppojen kannattavuuden olevan pysyvässä laskussa hän ryhtyi johtajana merkittäviin saneeraustoimiin. Näihin kuului kannattamattoman toiminnan karsimista ja henkilöstövähennyksiä, mutta tärkein hanke oli E-liikkeen osuuskauppojen ja OTK:n fuusioiminen yhdeksi osuuskunnaksi, mikä toteutui 1983. Vuodesta 1984 Rantala oli OTK:sta ja E-osuusliikkeistä (Elantoa lukuun ottamatta) muodostetun "Eka-yhtymä Osuuskunnan" pääjohtaja sekä hallituksen puheenjohtaja. Hän oli tässä tehtävässä vuoteen 1994 saakka, jolloin Eka-yhtymä joutui yrityssaneeraukseen. Rantala oli myös 1994 konkurssiin joutuneen Kansa-yhtymän hallituksen puheenjohtaja sekä Rakennusliike Hakan hallituksen puheenjohtaja 1985–1988. Hän kuului lukuisten yritysten hallintoneuvostoihin ja oli 1989–1994 Enso Gutzeitin hallintoneuvoston puheenjohtaja.


title: Eero Rantala

text: Rantala muutti 1994 Suomesta Keski-Eurooppaan. Hän toimi Brysselissä itäsaksalaisen Saksi-Anhaltin osavaltion neuvonantajana, tehtävänään yksityistää ja myydä ulkomaisille sijoittajille entisen DDR:n yrityksiä. Rantala on myös "Entendu Oy" -nimisen konsultointiyrityksen toimitusjohtaja sekä hallituksen puheenjohtaja. Vuonna 1997 hänestä tuli Hampurissa toimivan "Pro Baltica Forum" –nimisen, Itämeren alueen yritysten yhteistoimintaa erilaisin talousseminaarein, konsertein yms. tilaisuuksin edistävän yhdistyksen toiminnanjohtaja.


title: Eero Rantala

text: Lokakuussa 2002 valtioneuvoston kanslia nimesi Rantalan selvitysmieheksi, jonka tehtävänä oli selvittää Suomen ja Saksan välistä yhteistyötä Euroopan unionin pohjoisen ulottuvuuden toimintaohjelman edistämiseksi.


title: Eero Rantala

text: Rantala toimi 1990–1996 Oulunkylän Pop & Jazz konservatorion säätiön hallituksen puheenjohtajana. Suomen kulttuurirahastossa on hänen mukaansa nimetty Eero Rantalan rahasto, jonka tarkoitus on jakaa Eero Rantala -palkintoja Timo Mustakallio -laulukilpailussa ja lied-duo-palkintoja Erkki Melartin -kamarimusiikkikilpailuissa sekä lisäksi tukea suomalaista laulutaidetta. Palkinnon suuruus on 10 000 euroa. Eero Rantalan rahasto on yksi Timo Mustakallio -laulukilpailun järjestäjistä.


title: Italian ympäriajo 2007

text: Vuoden 2007 Italian ympäriajo alkoi 12. toukokuuta Sardiniasta ja päättyi 3 viikkoa myöhemmin 3. kesäkuuta Milanoon. Kilpailussa 5 etapin maali oli vuoren huipulla ja yksi näistä oli henkilökohtainen aika-ajo. Kilpailun reitti vieraili myös Ranskassa ja Itävallassa. Italialainen Danilo Di Luca ajoi kilpailun voittoon ennen luxemburgilaista Andy Schleckiä ja italialaista Eddy Mazzoleniä.


title: Italian ympäriajo 2007

text: Ensimmäistä kertaa vuoden 1994 jälkeen kilpailussa nimettiin paras nuori ajaja, joka oli Schleck. Pistekilpailun voitti Alessandro Petacchi ja mäkikilpailun Leonardo Piepoli.


title: Jalo Aura

text: Jalo Aura (vuoteen 1906 Gröndahl, 20. elokuuta 1886 Kotka – 17. huhtikuuta 1947 Helsinki) oli suomalainen osuustoimintamies ja sosialidemokraattinen poliitikko, joka toimi Kulutusosuuskuntien Keskusliiton (KK) toimitusjohtajana vuosina 1926–1947 sekä ministerinä kansanhuoltoministeriössä vuosina 1943–1945.


title: Jalo Aura

text: Hän oli myös aktiivinen kymenlaaksolaisessa Eteenpäin-lehtiyhtiössä, jonka johtokunnan jäsen Aura oli vuosina 1921–1922 ja 1924.


title: Jalo Aura

text: Jalo Auran poika oli liberaaleja edustanut moninkertainen ministeri ja Helsingin kaupunginjohtaja Teuvo Aura, jonka poika Matti Aura toimi myös urallaan ministerinä edustaen kokoomusta.


title: Jalo Aura

text: Auralle myönnettiin Suomen Valkoisen Ruusun I luokan komentajamerkki 10. marraskuuta 1944.


title: P. V. Heikkinen

text: Petter Wilhelm (Pekka Ville) Heikkinen (24. huhtikuuta 1883 Nilsiä – 4. helmikuuta 1959 Helsinki) oli pohjoissavolainen maanviljelijä, joka toimi Maalaisliiton pitkäaikaisena puheenjohtajana, kansanedustajana ja ministerinä 1920- ja 1930-luvuilla sekä myöhemmin Kuopion läänin maaherrana.


title: P. V. Heikkinen

text: Heikkisen vanhemmat olivat Lars Samuel (Lauri Samuli) Heikkinen ja Eva Liisa (Eeva) Hyvärinen. Hänen ensimmäinen puolisonsa 1909–1918 oli Anni Heikkinen ja toinen vuodesta 1921 Elsa Halonen. Hän kävi kansakoulun ja kansanopiston ja teki opintomatkat Saksaan ja Viroon. Heikkinen viljeli tilaansa Muuruvedellä vuosina 1903–1959.


title: P. V. Heikkinen

text: Ministerikautensa jälkeen vuonna 1940 Heikkinen valittiin Kuopion läänin maaherraksi, jossa toimessa hän toimi vuoteen 1950 asti. Vuonna 1954 hänelle myönnettiin ministerin arvonimi. Heikkisellä oli myös useita yhteiskunnallisia ja liike-elämän luottamustoimia.


title: P. V. Heikkinen

text: Heikkinen oli Maalaisliiton kansanedustajana Kuopion läänin läntisestä vaalipiiristä 1919–1921 ja 1924–1940. Hän toimi kauppa- ja teollisuusministerinä Sunilan I hallituksessa 1927–1928 ja Kallion III hallituksessa 1929–1930. Hän oli apulaismaatalousministerinä Sunilan II hallituksessa 1931–1932 ja maatalousministerinä Kallion IV hallituksessa 1936–1937, Cajanderin III hallituksessa 1937–1939, Rytin I hallituksessa 1939–1940 ja Rytin II hallituksessa 1940. Ministerinä hän oli seitsemässä hallituksessa yhteensä 2739 päivää.


title: P. V. Heikkinen

text: Heikkinen oli presidentin valitsijamiehenä vuosien 1925, 1931, 1937, 1940 ja 1943 presidentinvaaleissa. Kunnallispolitiikassa hän oli mukana Muuruveden kuntakokouksen esimiehenä ja kunnanvaltuuston puheenjohtajana.


title: P. V. Heikkinen

text: Heikkinen toimi myös Maalaisliiton puheenjohtajana vuosina 1919–1940, ollen toimessa puolueen historian pitkäaikaisin.


title: Väinö Salovaara

text: Väinö Veikko "(Väinö V.)" Salovaara (sukunimi vuoteen 1906 Sillfors) (26. helmikuuta 1888 Iitti – 29. lokakuuta 1964 Helsinki) oli sosiaalidemokraattinen kansanedustaja ja ministeri ja myöhemmin Helsingin apulaiskaupunginjohtaja. SDP:n puheenjohtajana hän toimi 1942–1944.


title: Väinö Salovaara

text: Salovaaran vanhemmat olivat värjäri "Aleksander Sillfors" ja "Amanda Vilander". Hän kävi kansakoulun ja suoritti teknillisen koulun mekaanisen osaston 1907, sähköteknillisen osaston 1915, elektroteknillisen oppijakson 1911 ja metallien valmistus- ja käsittelykurssin 1924.


title: Väinö Salovaara

text: Salovaara työskenteli konepajoissa Suomessa ja Venäjällä 1903–1908. Hän oli Helsingin kaupungin sähkölaitoksen konemestarina 1909–1918. Vuonna 1918 Salovaara oli "Töölön työläisten kauppa oy":n toimitusjohtajana ja sen jälkeen hän toimi Suomen metalliteollisuustyöntekijäin liiton sihteerinä ja taloudenhoitajana sekä Metallityöläinen-lehden päätoimittajana 1919–1924. Salovaara oli Helsingin kaupungin työlupien toimitusjohtaja 1923–1924, Osuusliike Elannon ylikonemestari 1924–1937 ja Helsingin kaupungin kiinteistötoimen apulaiskaupunginjohtaja 1942–1951.


title: Väinö Salovaara

text: Salovaara oli SDP:n kansanedustajana Uudenmaan läänin vaalipiiristä 1939–1945. Hän toimi Cajanderin III hallituksessa kulkulaitosten ja yleisten töiden apulaisministerinä 1937–1938 ja kulkulaitosten ja yleisten töiden ministerinä 1938–1939. Salovaara oli kulkulaitosten ja yleisten töiden ministeri myös Rytin I hallituksessa 1939–1940, Rytin II hallituksessa 1940–1941, Rangellin hallituksessa 1941–1943, Linkomiehen hallituksessa 1943–1944 sekä Hackzellin ja Urho Castrenin hallituksissa syksyllä 1944.


title: Väinö Salovaara

text: Kunnallispolitiikassa Salovaara oli mukana Helsingin kaupunginvaltuuston, rahatoimikamarin ja kaupunginhallituksen jäsenenä.


title: Heittolaji

text: Heittolajeksi lasketaan yleisurheilussa


title: Hyppylaji

text: Hyppylajeiksi lasketaan yleisurheilussa


title: Aktiivinen työvoimapolitiikka

text: Aktiivinen työvoimapolitiikka on nimitys jota on alettu käyttää työvoimapolitiikan rinnalla tai tilalla. Termi aktiivinen viittaa siihen, että työttömyyttä pyritään vähentämään suoraan eikä vain epäsuorasti esimerkiksi talouskasvua edistämällä. Aktiivisella työvoimapolitiikalla tarkoitetaan hallituksen toimenpiteitä ja ohjelmia, joilla pyritään parantamaan työttömien työllistymismahdollisuuksia. Aktiivisen työvoimapolitiikan ohjelmat ovat olleet merkittävässä asemassa erityisesti pohjoismaissa, mutta ovat yleistyneet 1990-luvulla myös Euroopassa sekä paikoin Yhdysvalloissa.


title: Aktiivinen työvoimapolitiikka

text: Aktiivinen työvoimapolitiikka voidaan Suomessa jakaa kolmeen päätyyppiin:


title: Aktiivinen työvoimapolitiikka

text: Neljäkymmenluvun lopun laskusuhdanteessa avattiin työttömiä varten valtion työmaita, joissa työskentelemällä saattoi turvata oman ja perheensä toimeentulon. Nämä työllisyystyömaat vakiintuivat nopeasti työttömyyspolitiikan keskeiseksi keinoksi. Työllisyystyömaita perustettiin muun muassa maanteiden, vesiväylien ja voimalaitosten rakentamiseksi sekä metsien hoitamiseksi. Tästä niin sanotusta "lapiolinjasta" alettiin luopua kuusikymmenluvulla säädetyn työllisyyslain myötä, jossa säädettiin, että työttömyystyöstä on maksettava normaalia palkkaa. Lisäksi työttömille alettiin järjestämään työtä ensi sijassa oman asuinkuntansa alueelta.


title: Aktiivinen työvoimapolitiikka

text: Vuonna 1987 säädettiin uusi työllisyyslaki, joka velvoitti valtion ja kunnat järjestämään kaikille vuoden työttömänä olleille työkykyisille työnhakijoille kokopäivätöitä puolen vuoden ajaksi. Alle 20-vuotiaille työnhakijoille piti järjestää jo kolmen kuukauden työttömyyden jälkeen puolen vuoden pituinen työ- tai harjoittelupaikka. Valtion ja kuntien työllistämisvelvoite poistettiin kuitenkin jo 1990-luvun alussa, koska se tuli liian kalliiksi.


title: Aktiivinen työvoimapolitiikka

text: Viime aikoina etenkin pitkäaikaistyöttömiä ja nuoria työnhakijoita on alettu ohjaamaan niin sanottuihin työvoimapoliittisiin toimenpiteisiin tarvittaessa jopa sanktioiden avulla. Näihin toimenpiteisiin osallistumisesta ei kuitenkaan välttämättä makseta palkkaa eivätkä ne tällöin kerrytä myöskään eläkettä tai muuta sosiaaliturvaa.


title: Aktiivinen työvoimapolitiikka

text: Kainuulaisessa maalaiskunnassa Paltamossa työllistettiin kunnan toimin suurin osa työttömistä vuosina 2011 - 2012. Kokeilua tutkittiin laajalti, mutta se tuli kalliiksi ja sitä päätettiin olla jatkamatta.


title: Aktiivinen työvoimapolitiikka

text: Paltamon kokeilussa työllistäminen maksoi 12 miljoonaa euroa, mistä 60 % saatiin säästöinä takaisin. Työnteko oli siis paljon kannattamattomampaa kuin työttömyys.


title: Aktiivinen työvoimapolitiikka

text: Julkisen sektorin tukemat työpaikat voivat myös sotkea markkinoita, esimerkiksi viedä työn kilpailevilta yrityksiltä, jotka toimivat ilman tukia. Paltamon kokeilussa tätä vältettiin.


title: Aktiivinen työvoimapolitiikka

text: Tukityöllistäminen voi myös syrjäyttää vapaaehtoistyötä, kuten kävi työttömien yhdistyksissä ja leipäjonoissa. Vapaaehtoiset eivät enää hoida niitä.


title: Aktiivinen työvoimapolitiikka

text: Paltamon kokeilussa oikeita työpaikkoja ei syntynyt niin paljon kuin oli tarkoitus, monelle ei riittänyt järkevää tekemistä, toimeentulotuen tarve ja pelot toimeentulosta eivät vähentyneet, osa ei kuntoutunut työllä. Osa pysyi mieluummin työvoimatalossa kuin lähti oikeisiin töihin. Monen pitäisi lähteä Paltamosta työpaikkojen perässä.


title: Aktiivinen työvoimapolitiikka

text: Paltamon mallissa yksinäisyys ja sosiaalisten tilanteiden pelko vähenivät, yhdistystoiminta ja Internetin käyttö lisääntyivät ja työterveyshuolto havaitsi pitkäaikaissairauksia. Eräät muut positiiviset kehitykset tapahtuivat muuallakin maassa.


title: Eläintarha (Helsinki)

text: Eläintarha (ruots. "Djurgården") on puistoalue Helsingin Taka-Töölössä.


title: Eläintarha (Helsinki)

text: Puisto sai alkunsa vuonna 1851, kun Henrik Borgströmin perustama puistoyhtiö vuokrasi kaupungilta laajan alueen Töölönlahden pohjoispuolelta. Yhtiö rakennutti alueelle kävelyteitä, kuivautti siellä paikoitellen olleet suot sekä perusti kesäravintoloita, mutta muilta osin alueen alkuperäinen, laajalti kallioinen luonto säilytettiin. Borgströmin lahjoittamilla varoilla Helsingin puutarhayhdistys rakennutti sinne myös Talvipuutarhan.


title: Eläintarha (Helsinki)

text: Alueesta tuli pian suosittu retkeilyalue. Aluksi sen nimenä oli Töölön puisto, mutta 1880-luvulla se sai nimen Eläintarha, koska tuolloin sinne aiottiin perustaa myös eläintarha, joka sitten kuitenkin sijoitettiin Korkeasaareen. Nimi virallistettiin vuonna 1909.


title: Eläintarha (Helsinki)

text: Lähes alusta lähtien rautatie kuitenkin jakoi alkuperäisen puistoalueen kahtia, ja radan itäpuolella sijaitseva osa sai sittemmin nimen Alppipuisto. Aikoinaan on Eläintarhaan kuuluviksi luettu myös Linnunlaulun huvila-alue sekä Tokoinrannan puistoalue; tästä muistuttavat yhä alueella sijaitsevien Eläintarhantien ja Eläintarhanlahden nimet.


title: Eläintarha (Helsinki)

text: Eteläpuolella vilkasliikenteinen Helsinginkatu erottaa Eläintarhan Töölönlahdesta. Pohjoisessa Eläintarha rajoittuu Nordenskiöldinkatuun, jonka toisella puolella, Auroran ja Laakson sairaaloiden välistä johtaa viherkäytävä keskuspuistoon. Usein kuitenkin myös Eläintarha mielletään osaksi Keskuspuistoa. Nordenskiöldinkadun yli valmistui 2012 suuri jalankulkusilta Auroransilta, joka yhdistää Eläintarhan ja varsinaisen Keskuspuiston.


title: Eläintarha (Helsinki)

text: Nykyisin Eläintarha on ennen kaikkea Suomen huomattavin urheilupuisto. Ensimmäiseksi, vuosina 1907–1910, sinne rakennettiin Eläintarhan urheilukenttä, joka on yksi Suomen aktiivisimmin käytetyistä yleisurheilukentistä. Kenttä uusittiin perusteellisesti vuoden 1983 yleisurheilun MM-kisoja varten. Kisoissa kenttä toimi lämmittely- ja harjoittelupaikkana.


title: Eläintarha (Helsinki)

text: Myöhemmin alueelle on rakennettu myös Olympiastadion, Uimastadion, Helsingin jäähalli, Töölön pallokenttä, Töölön jalkapallostadion, sekä uusimpana elokuussa 2006 avattu skeittipuisto Micropolis. Lähellä on myös Töölön kisahalli.


title: Eläintarha (Helsinki)

text: Eläintarhassa ajettiin vuosina 1932–1963 kuuluisat Eläintarhan ajot, joka oli Suomen tärkein moottoriurheilutapahtuma. Katsojia oli enimmillään 82 000.


title: Eläintarha (Helsinki)

text: Hugo Simbergin maalauksen Haavoittunut enkeli (1903) taustalla on maisema Töölönlahdelta Eläintarhasta. Paikka on nimetty taiteilijan samalta paikalta piirtämissä luonnoksissa, ja se on edelleen helposti tunnistettavissa maastossa.


title: Gym Class Heroes

text:
Gym Class Heroes on rap rock -yhtye Genevasta, New Yorkista, Yhdysvalloista. Fueled by Ramen -yhtiölle levyttävä yhtye tunnetaan Suomessa ehkä parhaiten "Stereo Hearts" -kappaleesta.
Gym Class Heroesin tarina ulottuu vuoteen 1997, jolloin laulaja Travie McCoy ja rumpali Matt McGinley tutustuivat koulussa liikuntatunnilla. He perustivat Gym Class Heroesin yhdessä Ryan Geisen (basso) ja Milo Bonaccin (kitara) kanssa. He levyttivät levyt "Greasy Kid Stuff" (2000) ja "...For the Kids" (2001) sekä demoja omakustanteena. Vuonna 2001 kitaristiksi tuli Disashi Lumumba-Kasongo ja basistiksi Eric Roberts.


title: Gym Class Heroes

text: Seuraavat kaksi vuotta yhtye viihtyi paljon tien päällä. Fanijoukko kasvoi, ja uusia kappaleita syntyi. Gym Class Heroes sulkeutui neljäksi päiväksi studioon äänittämään seuraavaa albumiaan. Uusi albumi "The Papercut Chronicles" sai myös levy-yhtiöt kiinnostumaan, ja lopulta Fall Out Boyn basisti Pete Wentz kiinnitti ryhmän Fueled by Ramen -yhtiön Decaydance-levymerkille. "The Papercut Chronicles" julkaistiin vuonna 2005. Uuden sopimuksen myötä aukesi myös tie isommille lavoille, ja yhtye kiersi Yhdysvaltoja mm. Warped Tourilla ja Fall Out Boyn kanssa.


title: Gym Class Heroes

text: Läpimurtoalbumi "As Cruel as School Children" julkaistiin vuonna 2006. Jo edelliseltä levyltä löytynyt "Cupid's Chokehold" julkaistiin albumilla uutena versiona, ja single nousi neljänneksi Billboardin Hot 100 -listalla. Kappaleella vierailee Fall Out Boyn Patrick Stump. Suomessa "As Cruel As School Children" julkaistiin syyskuussa 2006.


title: Gym Class Heroes

text: Vuonna 2008 Gym Classit julkaisivat albuminsa "The Quilt". Levy ei kuitenkaan myynyt edeltäjänsä tavoin, vaikka se sisältääkin moniakin kuuluisia artisteja, kuten Estelle, The-Dream, Busta Rhymes ja Patrick Stump.


title: Sofia (nimi)

text: Sofia on naisen etunimi, joka tulee "viisautta" merkitsevästä kreikkalaisesta sanasta. Nimi esiintyy useissa maissa myös kirjoitusasussa "Sophia". Sofian kirjoitusmuoto on myös Sophie. Sofi ja Sophy ovat sen versioita.


title: Sofia (nimi)

text: Vuoden 2012 loppuun mennessä Väestörekisterikeskuksen tietojen mukaan Sofia-nimen on Suomessa saanut 83 007 naista ja ainakin viisi miestä.


title: The School of Rock

text: The School of Rock on vuonna 2003 ensi-iltansa saanut Richard Linklaterin ohjaama komediaelokuva. Sen pääosassa nähdään näyttelijä Jack Black


title: The School of Rock

text: Ulos omasta bändistään potkittu Jack Blackin esittämän roolihenkilö Dewey nappaa kämppikselleen tarkoitetun sijaisopettajan paikan. Dewey huomaa oppilaiden musiikinlahjat ja käännyttää heidät klassisesta rockiin ja alkaa valmistelemaan heitä rock-kilpailuun, josta voittaja kuittaisi 20 000 dollaria. Dewey alkaakin opettaa oppilaille musiikkia ja kertoa heille rockin historiasta. Deweyn pitämillä tunneilla he soittelevat soittimia ja opettelevat soittamaan joitakin kuuluisia rock-kappaleita, kuten Black Sabbathin "Iron Man" ja Deep Purplen "Smoke on the Water". Tunti tunnilta Dewey tekee rock-musiikista lähes tietämättömistä oppilaista rocktähtiä.


title: The School of Rock

text: Elokuvassa kuullaan pätkiä tunnetuilta rock- ja heavy-yhtyeiltä kuten Ramonesilta, The Wholta, AC/DC:ltä, Creamiltä, Led Zeppeliniltä, Black Sabbathilta ja Deep Purplelta. Elokuvassa mainitaan myös rock-historian merkittäviä teoksia kuten Pink Floydin "The Dark Side of the Moon", jonka eräs oppilas saa opeteltavakseen kotiläksynä. Lisäksi elokuvassa mainitaan yhtyeet Yes, Blondie, The White Stripes, Sex Pistols ja Motörhead sekä muusikot Robert Plant, Jimmy Page, Kurt Cobain, Aretha Franklin, Meg White ja Jimi Hendrix. Näiden lisäksi elokuvassa harjoitellaan kappaleita mm. The Clashilta, Kissiltä ja The Doorsilta.


title: Kazuki Takahashi

text: Kazuki Takahashi () (s. 4. lokakuuta 1961 Tokio, Japani) on japanilainen manga-sarjakuvataiteilija, joka aloitti uransa vuonna 1982. Hän tuli tunnetuksi Yu-Gi-Oh! mangastaan, josta tehtiin useita anime-sarjoja sekä video- ja korttipelejä.


title: Kópavogskirkja

text: Kópavogskirkja on kirkkorakennus Kópavogurissa, Islannin toiseksi suurimmassa kaupungissa. Se on Kópavogurin kirkoista vanhin. Kirkko sijaitsee Borgarholtin mäellä, josta näkyy Kópavogur ja sen lähiympäristö. Kirkon rakennustyöt aloitettiin vuonna 1958, ja se vihittiin käyttöön 16. joulukuuta 1963.


title: Kópavogskirkja

text: Kirkon kuva on Kópavogurin kaupunginvaakunassa.


title: Kópavogskirkja

text: Kirkon ikkunoiden lasimaalaukset on suunnitellut Gerður Helgadóttir.


title: Landakotskirkja

text: Landakotskirkja, muodollisemmin Basilika Krists konungs, on Islannin katolisen kirkon katedraali. Se sijaitsee pääkaupunki Reykjavíkin läntisessä osassa. Kirkko edustaa uusgoottilaista arkkitehtuuria. Sen on suunnitellut arkkitehti Guðjón Samúelsson. Kirkko vihittiin 23. heinäkuuta 1929, ja se oli tuolloin Islannin suurin kirkko.


title: Conan – barbaari

text: Conan – barbaari () on vuonna 1982 valmistunut yhdysvaltalainen seikkailu- ja fantasiaelokuva, jota pidetään yhtenä barbaarielokuvan prototyypeistä. Elokuvan tarina perustuu Robert E. Howardin luomiin hahmoihin ja tarinoihin, joiden pohjalta John Milius kirjoitti silloin vielä melko tuntemattoman Oliver Stonen kanssa elokuvaversion muinaisesta barbaarista, Conanista. Elokuva kuvattiin Espanjassa kustannussyistä, ja pääosaan saatiin senhetkinen Mr. Olympia Arnold Schwarzenegger.


title: Conan – barbaari

text: Elokuva tunnetaan myös Basil Poledourisin säveltämästä musiikkiraidastaan.


title: Conan – barbaari

text: Nuori Conan varttuu pienessä kylässä jonne muukalaisjoukko hyökkää ja tappaa kaikki aikuiset, kun taas lapset viedään pakkotöihin kauas pois.


title: Conan – barbaari

text:
Vuosien kuluttua vain väkivahva Conan on enää elossa. Paikallinen gladiaattori-kouluttaja ostaa Conanin ja laittaa taistelemaan elämästään näytöksissä. Conan kaataa kaikki vastustajansa ja hänelle opetetaan miekkailua, kunnes Conan on liiankin vahva ja kouluttaja vapauttaa hänet.
Conan lähtee kylänsä hävittäneiden ihmisten perään kostaakseen, ja aisaparikseen hänelle tarttuu jousiampuja Subotai (Gerry Lopez) ja kaunis naisvaras Valeria (Sandahl Bergman).


title: Conan – barbaari

text: Yhdessä tämä kolmikko lähtee uhmaamaan käärmekulttia, joka on paisunut jo miltei valtauskonnoksi. Käärmekultin päällikkö Thulsa Doom (James Earl Jones) oli vastuussa Conanin kylän hävityksestä.


title: Conan – barbaari

text:
Kuningas Osricin (Max von Sydow) tytär on hurahtanut käärmekulttiin ja kuningas pestaa tämän seurueen varastamaan tyttärensä takaisin. Tehtävä onnistuu, mutta Valeria kuolee.
Käärmesoturit tulevat takaisin ja Conan voittaa heidät, suuren taistelun jälkeen Tuomiovuoren päällä.


title: Conan – barbaari

text: Conan menee takaisin käärmetemppeliin ja tappaa käärmekultin päällikön ja näin ollen koko seurakunta hajaantuu ja käärmekultti tuhoutuu.


title: Conan – barbaari

text: "Video-oppaassa" vuodelta 1994 Kari Salminen kutsuu elokuvaa tahdon ja maskuliinisuuden riemuvoitoksi ja antaa sille neljä tähteä viidestä, mikä vastaa sanallista arviota ”erinomainen”.


title: Conan – barbaari

text: Elokuvalle tehtiin jo vuonna 1984 jatko-osa "Conan hävittäjä", jossa Schwartzenegger uusi pääroolinsa. Elokuvan kuitenkin ohjasi Richard Fleischer Miliuksen sijaan. Suunnitteilla oli myös kolmas osa "Conan the Conqueror", mutta se peruttiin, koska Schwarzenegger oli lupautunut rooliin elokuvassa "Predator – saalistaja".


title: Conan – barbaari

text: Vuonna 2011 ilmestyi uusi Conan-elokuva "Conan the Barbarian", jossa Conania näyttelee Jason Momoa. Marcus Nispelin ohjaamalla elokuvalla ei kuitenkaan ole yhteyttä 1980-luvun elokuviin.


title: Conan – barbaari

text: Lokakuussa 2012 Schwarzenegger ilmoitti palaavansa Conanin rooliin. Elokuvan työnimi on "The Legend of Conan" (nimenä myös "King Conan"), ja sen on tarkoitus olla suora jatko-osa alkuperäiselle "Conan – barbaarille", sivuuttaen "Conan hävittäjän" ja vuoden 2011 "Conan the Barbarianin". "The Legend of Conanissa" Schwarzenegger esittäisi ikääntynyttä soturikuningasta, joka tietää kuolevansa pian, mutta haluaa taistella vielä viimeisen kerran. Elokuvalla ei ole vielä käsikirjoittajaa eikä ohjaajaa. Ensi-iltaa suunniteltiin vuodelle 2014.


title: Conan – barbaari

text: Schwarzenegger sanoi kesäkuussa 2013, että hänen suunnitelmissaan on yhä tehdä "King Conan", mutta vasta "Terminator 5":n jälkeen, jonka kuvausten pitäisi alkaa tammikuussa 2014.


title: Parents Music Resource Center

text: Parents Music Resource Center (lyh. PMRC) oli yhdysvaltalainen vuonna 1985 perustettu komitea, jonka perustivat neljä vaikutusvaltaista naista: Tipper Gore, senaattori ja myöhemmin varapresidentti Al Goren vaimo; Susan Baker, Yhdysvaltain valtiovarainministeri James Bakerin vaimo; Pam Howar, Washingtonissa vaikuttaneen kiinteistömoguli Raymond Howarin vaimo sekä Sally Nevius, Washingtonin kaupunginvaltuuston puheenjohtajan John Neviuksen vaimo. Nelikko tunnettiin liikanimellä ”Washingtonin vaimot” vaikutusvaltaisten miestensä ansiosta. PMRC:n toiminta kasvoi vuosien mittaan ja lopulta komiteasta järjestöksi muuttuneella hankkeella oli 22 johtajaa eri puolilla Yhdysvaltoja.


title: Parents Music Resource Center

text: PMRC:n toiminta perustui väitteelle, jonka mukaan populaari- ja etenkin rockmusiikki oli osittain syynä Yhdysvalloissa 1980-luvulla kasvaneisiin raiskaus-, teiniraskaus- ja teini-ikäisten itsemurhalukuihin. Komitea otti tehtäväkseen valistaa lasten vanhempia kasvasta trendistä, jonka mukaan musiikkikappaleiden sanoitukset sisälsivät yhä enemmän seksuaalista ja väkivaltaista sanastoa tai kannustamista alkoholin ja huumeiden käyttöön. PMRC:n ehdottamia ehkäiseviä toimenpiteitä olivat radiosoitossa ja myynnissä olevien äänitteiden osittainen sensurointi ja uusien haitallisuusluokitusten käyttöönotto.


title: Parents Music Resource Center

text: PMRC julkisti kuuluisan luettelon viidestätoista kappaleesta (), jotka oli luokiteltu kaikkein loukkaavimmiksi ja haitallisimmiksi lapsille ja nuorille:


title: Parents Music Resource Center

text: PMRC on saanut paljon julkista kritiikkiä erityisesti sen sensuroimilta artisteilta. Tämä kritiikki näkyy monissa kappaleissa, kuten thrash metal -yhtye Megadethin kappaleen ”Hook In Mouth” kertosäkeessä. Heavy metal -yhtye WASP on kritisoinut PMRC:tä yhtyeen konserteissa moneen otteeseen. Myös Eminem on ottanut Tipper Goren esille ainakin kappaleissa ”Without Me” ja ”White America”.


title: Kirsi Tiihonen

text: Kirsi Johanna Tiihonen (s. 19. elokuuta 1963 Rovaniemi) on suomalainen oopperalaulaja, äänialaltaan sopraano.


title: Kirsi Tiihonen

text: Tiihonen opiskeli vuodesta 1985 Liisa Linko-Malmion johdolla Sibelius-Akatemiassa ja suoritti diplominsa vuonna 1993. Hän on voittanut useita kilpailuja, kuten Timo Mustakallio -laulukilpailun 1. sijan 1987, Lappeenrannan valtakunnallisten laulukilpailujen 1. sijan 1989 sekä Mirjam Helin -laulukilpailun 1. sijan 1994. Tiihonen menestyi Cardiffin kansainvälisessä laulukilpailussa 1995 voitettuaan siellä parhaan lied-tulkinnan palkinnon.


title: Kirsi Tiihonen

text: Tiihosella on ollut niin Suomen Kansallisoopperassa kuin ulkomaillakin lukuisia oopperarooleja muiden muassa Giuseppe Verdin, Wolfgang Amadeus Mozartin ja Richard Wagnerin teoksissa sekä Ludwig van Beethovenin "Fideliossa". Hän on esiintynyt myös Savonlinnan oopperajuhlilla.


title: Kirsi Tiihonen

text: Oopperarooliensa lisäksi Tiihonen on esittänyt ja levyttänyt esimerkiksi Toivo Kuulan, Leevi Madetojan ja Jean Sibeliuksen yksinlauluja.


title: Bakuhashi senki Metal Walker

text: Bakuhashi senki Metal Walker ("爆走戦記　メタルウォーカー") on Takao Aokin kirjoittama ja piirtämä manga, joka julkaistiin Coro Coro -lehdessä 28. heinäkuuta vuonna 2000.


title: Bakuhashi senki Metal Walker

text: Yhden numeron verran kestänyt manga perustui samannimiseen Game Boy -peliin. Mangan tarina kertoo Tetsuto Kuramasta, joka etsii kadonnutta isäänsä. Mukana hänen seikkailuissaan saarella on vahva robotti nimeltä Metaball, jonka kanssa Tetsuto taistelee salaperäisiä ja vallanhimoisia vihollisia vastaan.


title: Guðjón Samúelsson

text: Guðjón Samúelsson (16. huhtikuuta 1887 – 25. huhtikuuta 1950) oli islantilainen arkkitehti. Hän toimi Islannin valtionarkkitehtina. Hänen tunnetuimpiin töihinsä lukeutuvat Islannin yliopiston päärakennus, katolinen katedraali Landakotskirkja ja Akureyrin kirkko. Kaikista tunnetuin hänen töistään kuitenkin lienee Hallgrímskirkja, jonka hän sai suunniteltavakseen vuonna 1937. Guðjón pyrki käyttämään materiaaleja Islannin luonnosta, josta hänen kerrotaan saaneen myös inspiraatiota töihinsä.


title: Željko Joksimović

text: Željko Joksimović (kyrill. , s. 20. huhtikuuta 1972 Belgrad, Serbian ST, Jugoslavia) on yksi Serbian suosituimmista kevyen musiikin laulajista. Hänet tunnetaan sen lisäksi hyvin Bosnia ja Hertsegovinassa ja muissa lähimaissa. Hän edusti Serbia ja Montenegroa vuoden 2004 Eurovision laulukilpailussa kappaleella ”Lane moje”. Kappale sijoittui finaalissa toiseksi 263 pisteellä. Hän myös juonsi vuoden 2008 Eurovision laulukilpailun yhdessä Jovana Jankovićin kanssa. Joksimović edusti Serbiaa jälleen vuoden 2012 Eurovision laulukilpailussa, kappaleella ”Nije ljubav stvar” sijoittuen finaalissa 214 pisteellään kolmanneksi.


title: Željko Joksimović

text: Hän puhuu äidinkielensä serbian lisäksi sujuvasti englantia, kreikkaa, puolaa, ranskaa ja venäjää.


title: Željko Joksimović

text:
Joksimović hallitsee 11 eri musiikki-instrumenttia: Hän soittaa muiden muassa harmonikkaa, kitaraa, pianoa ja rumpuja. Vuonna 2012 hän meni naimisiin Jovana Jankovićin kanssa, jonka kanssa hän juonsi vuoden 2008 Eurovision laulukilpailut.
Željko Joksimović on aikaisemmin eronnut ja tästä avioliitosta hänellä on yksi lapsi.


title: Heimaeyn sauvakirkko

text: Heimaeyn sauvakirkko on sauvakirkko Heimaeyn saarella, Islannin Vestmannasaarilla. Se valmistui 30. heinäkuuta 2000, ja se oli lahja Norjalta Islannille sen kunniaksi, että Islannin ensimmäisen kirkon rakentamisesta oli kulunut tuhat vuotta. Ensimmäisen kirkon oli rakennuttanut Norjan kuningas Olavi Tryggvenpoika. Sauvakirkon esikuvana toimi Holtålenin sauvakirkko vuodelta 1170. Heimaeyn sauvakirkko rakennettiin Norjan Lomissa, josta se kuljetettiin laivalla Islantiin.


title: Heimaeyn sauvakirkko

text: Kirkko sijaitsee Heimaeyn satamassa maalla, joka muodostui vuoden 1973 tulivuorenpurkauksessa.


title: Saša Kolić

text: Saša Kolić (s. 26. marraskuuta 1981, Split) on kroatialainen jalkapalloilija, joka pelaa NK Omisin riveissä. Kolić on pelipaikaltaan keskikenttäpelaaja. Hänellä on pituutta 178 senttimetriä ja painoa 88 kilogrammaa. Kaudella 2006 hän pelasi Someron Voimassa. Hän on pelannut myös Kroatian pääsarjassa Pulan joukkueessa.


title: Gene Hoglan

text: Gene Hoglan (oik. Eugene Victor Hoglan II, s. 31. elokuuta 1967, Dallas, Texas) on yhdysvaltalainen extreme metal -rumpali, tunnettu ehkäpä parhaiten losangelesilaisen thrash metal -yhtye Dark Angelin rumpalina. Gene Hoglan toimi nuorempana myös Slayerin rumpuroudarina.


title: Gene Hoglan

text: Hoglan osaa soittaa myös kitaraa ja on säveltänyt muutaman riffin Dark Angelin "Leave Scars" ja "Time Does Not Heal" -albumeille ja yhden Silent Scream -yhtyeen "From the Darkest Depths of the Imagination" -albumille. Hän on myös toiminut sessiorumpalina muun muassa norjalaisessa melodista black metalia soittavassa Old Man's Child -yhtyeessä ja tanskalaisessa death metal -yhtye Daemonissa. Hoglan on soittanut rumpuja myös Fear Factoryssa (2009-2012). Hoglan soitti myös rummut Zimmer's Holen levylle "When You Were Shouting At The Devil... We Were in League With Satan". Hän on soittanut rumpuja myös death metal -yhtye Deathin albumeilla Individual Thought Patterns sekä Symbolic vuosina 1993-1995.


title: Gene Hoglan

text: Hoglan käyttää Pearlin rumpuja, Sabianin symbaaleja, Pro-Mark 2B -kapuloita ja Tama Camco -pedaaleja.


title: Nihon Budō Gakkai

text: Nihon Budo Gakkai (Japanin budoakatemia) on japanilainen tiedeyhteisö joka tekee tutkimusta budolajeista ja niihin liittyvistä ilmiöistä.


title: Nihon Budō Gakkai

text: Budolajien tutkimus kattaa monia tieteenaloja. Nihon Budo Gakkain jäsenet tutkivat niin historiaa ja uskontotieteitä kuin fysiikkaa tai psykologiaakin.


title: Nihon Budō Gakkai

text: Nihon Budo Gakkai julkaisee tieteellistä julkaisua nimeltä Nihon Budo Gakkai Gakujutsushi (Japanilaisten taistelulajien tieteellinen julkaisu).


title: Bret Michaels

text: Bret Michaels (oik. Bret Michael Sychak, s. 15. maaliskuuta 1963 Butler, Pennsylvania, Yhdysvallat) on yhdysvaltalaisen hard rock -yhtye Poisonin laulaja.


title: Bret Michaels

text: Michaels syntyi Pittsburghin lähiössä, Butlerissa. Lapsena hänen perheensä muutti Harrisburgiin, Mechanicsburgiin. Michaels on sairastanut 1-tyypin diabetesta kuusivuotiaasta. Diabetes ja kiertue-elämä eivät sopineet yhteen ja Michaels menettikin tajuntansa alhaisen verensokerin takia Poisonin ensimmäisellä Madison Square Gardenin keikalla ja keikka jouduttiin keskeyttämään. Myöhemmin Michaels heräsi sairaalasta. Hän opiskeli Mechanicsburg Area Senior High Schoolissa, ja oli kiinnostunut musiikista jo nuorena. Hän perusti ensimmäisen yhtyeensä, Parisin, Harrisburgissa, Pennsylvaniassa vuonna 1984. Myöhemmin yhtye vaihtoi nimensä Poisoniksi. Poison muutti vuonna 1984 Los Angelesiin aloittaakseen kiertelemään siellä klubeja.


title: Bret Michaels

text: Poison menestyi hyvin 1980-luvun loppu- ja 1990-luvun alkupuolella. Sinä aikana hän muun muassa osallistui kappaleen "Every Rose Has Its Thorn" kirjoittamiseen. Kappale piti Billboardin Top Pop Singles -listan kärkipaikkaa kolme viikkoa, ja Poisonin musiikkivideoita näytettiin runsaasti MTV:llä.


title: Bret Michaels

text: Ex-Guns 'n Roses kitaristi Slash pyrki Poisoniin mutta bändin jäsenien mielestä hän oli liian ruma liittyäkseen Poisoniin. Poisonin ja Guns N' Rosesin välit pahenivat entisestään, kun DeVille alkoi käyttää keikoilla silinterihattua, joka on kitaristi Slashin tavaramerkkejä.


title: Bret Michaels

text: Poison on julkaissut kuusi studioalbumia, joissa Michaels on toiminut solistina, vaikkakin C.C. DeVille on myös laulanut silloin tällöin.


title: Bret Michaels

text: Poisonin jälkeen Michaels on julkaissut muutaman albumin soolona. Bret Michaels on myös esiintynyt Guitar Hero III: Legends Of Rock pelissä, jossa hän laulaa kappaleissa "Go That Far" ja Poisonin "Talk Dirty To Me".


title: Bret Michaels

text: Michaels on saanut muun muassa oman tosi tv-sarjan. Rokkarille morsian () kuvaa naisjoukon keskinäistä kilpailua hänen tyttöystäväkseen pääsemisestä. Sarjaa suomessa esitti Sub, joka näytti sarjan kaikki kolme tuotantokautta. Ensimmäisen tuotantokauden voitti Jes Rickleff, toisen Ambre Lake ja kolmannen Taya Parker.


title: Bret Michaels

text: Rokkarille morsian tosi tv-sarjasta on tehty sisarsarja Vaimomatskua (), jota esitettiin Subilla.


title: Bret Michaels

text: Voitti vuonna 2010 suositun Diili-ohjelman (The Apprentice) julkkisversion ja sai kerättyä puoli miljoonaa dollaria Amerikan diabetesyhdistykselle. Aivoverenvuoto tapahtui ohjelman kuvausten aikoihin, juuri ennen finaalilähetystä.


title: Bret Michaels

text: Michaels sai aivoverenvuodon 24. huhtikuuta 2010. Hänellä oli todettu aikaisemmin kuussa umpilisäketulehdus, jonka vuoksi hänet oli leikattu pikaisesti. 25. huhtikuuta 2010 Michaels oli edelleen tehohoidossa. 5. toukokuuta 2010 pidetyssä lehdistötilaisuudessa Michaels kerrottiin kotiutetun, ja että hän paranee täysin.


title: Bret Michaels

text: 20. toukokuuta 2010 Michaelsin nettisivuilla kerrottiin tämän kirjautuneen kyseisellä viikolla sairaalaan kehonsa vasemman puolen mentyä tunnottomaksi. Sairaalassa hänellä diagnosoitiin PFO eli reikä sydämessä. Lääkärit arvioivat leikkaushoidon tulevan kyseeseen. PFO:lla on mahdollisesti yhteys Michaelsin aiemmin kokemaan TIA-halvaukseen, mutta todennäköisesti ei hänen vain paria viikkoa aikaisemmin kokemaan aivoverenvuotoon.


title: Kaku

text: Kaku-nimisiä ovat:


title: Roser Vives

text: Roser Vives Moya (s. 5. helmikuuta 1984 Palma de Mallorca) on espanjalainen uimari, joka osallistui kotimaansa riveissä kesäolympialaisiin 2004. Siellä hän sijoittui sijalle 19. 200 metrin perhosuinnissa.


title: Roser Vives

text: Vives voitti EM-pronssia lyhyellä radalla 200 metrin perhosuinnissa Riesassa 2002.


title: Tunturi Trial

text: Tunturi Trial oli Tunturi Super Sportin kanssa teknisesti samanlainen mopomalli. Trialin valmistus alkoi vuonna 1978. Ensimmäinen versio muistutti ulkonäöltään Super Sportia. Muun muassa etuhaarukka oli kuitenkin erilainen ja jalkatappien kiinnitys poikkesi Super Sportista. Trialissa ei myöskään ollut jarruvaloa eikä mittaristoa. Vuonna 1980 Trial sai muoviset katteet, jolloin se ei enää muistuttanut ulkonäöltään Super Sportia. Myös runko oli tässä vaiheessa jo täysin erilainen, runko oli esimerkiksi huomattavasti matalampi kuin Super Sport -mallissa käytetty. Trialin maavara oli suurempi kuin Super Sportissa, mm. jalkatappien erilaisen kiinnityksen takia. Trialin valmistus päättyi vuonna 1983. Tunturi Trial Special oli muovikatteisen Trialin kilpakäyttöön suunniteltu, harvinainen erikoisversio, jonka moottorissa oli erilaisen sylinterinkannen ansiosta 1,8 hevosvoimaa normaalin 1,5:n sijasta. Myös moottorin vääntömomentti oli suurempi.


title: Tunturi Trial

text: Myös vuonna 1961 on valmistettu Tunturi Sportia vastaavaa mallia nimellä Tunturi Trial.


title: Tunturi Trial

text: Trial on yksi Tunturin harvinaisimmista malleista vähäisen valmistusmäärän takia, varsinkaan vuosimallin 1978-1979 Trialeita ei ole säilynyt montakaan yksilöä. Jokainen alkuperäiskunnossa oleva Trial on säilyttämisen arvoinen harvinaisuus.


title: Matilda Joslyn Gage

text: Matilda Electa Joslyn Gage (1826 Cicero, New York – 1898 Chicago) oli yhdysvaltalainen suffragetti, ihmisoikeusaktivisti, vapaa-ajattelija ja kirjailija.


title: Matilda Joslyn Gage

text: Gage oli yksi kuuluisimmista 1800-luvun naisten oikeuksia ajaneista henkilöistä. Hän toimi National Woman Suffrage Associationin, kansallisen naisten äänioikeuden yhdistyksen, eli NWSA:n puheenjohtajana vuosina 1875–1876 ja kirjoitti yhteistyössä Susan B. Anthonyn, Elizabeth Cady Stantonin ja Ida Husted Harperin kanssa lopulta kuusiosaiseksi muodostuneen kirjasarjan nimeltä "History of Woman Suffrage". Kirjasarja kertoi naisten äänioikeuden historiasta. Gage osallistui myös Stantonin teoksen "The Woman’s Bible" kirjoitustyöhön, joskaan häntä ei virallisesti merkitty kirjan kirjoittajaksi.


title: Matilda Joslyn Gage

text: Gage tunnetaan kenties parhaiten työstään naisten oikeuksien parissa, mutta hän toimi sen lisäksi muun muassa orjuutta vastustavissa ja intiaanien oikeuksia kannattavissa liikkeissä. Gage myös kritisoi kristinuskoa ja kannatti valtion ja kirkon eroa. Hän oli naimisissa Henry Hill Gagen kanssa, ja heillä oli yhteensä viisi lasta. Gagen tytär Maud oli naimisissa kirjasarja Ozin luojan L. Frank Baumin kanssa. Kuollessaan Gage asui Baumien luona Chicagossa. Hänet on haudattu Fayettevillen hautausmaalle New Yorkin Fayettevilleen.


title: Julian Hunte

text: Julian Robert Hunte (s. 14. maaliskuuta 1940, Castries) on diplomaatti ja poliitikko, ja Karibialla sijaitsevan Saint Lucian nykyinen Yhdistyneiden kansakuntien suurlähettiläs. Hän oli Saint Lucian ulkoministeri huhtikuusta 2001 aina lokakuuhun 2004 saakka, ja tämän ohella hän toimi 2003 Yhdistyneiden kansakuntien 58. yleiskokouksen puheenjohtajana.


title: Julian Hunte

text: Julian Hunte opiskeli liiketaloutta ja laskentatoimea, ja hän on diplomaattisen ja poliittisen työnsä ohella myös talousvaikuttaja. Opiskeluaikoinaan hän pelasi maansa krikettimaajoukkueessa; aktiiviurheilukautensa jälkeen hän jatkoi lajin parissa toimitsijana ja edusti maansa krikettijärjestöä kansainvälisellä tasolla.


title: Julian Hunte

text: Poliittisen uransa Hunte aloitti 1967 kaupunginvaltuutettuna ja ammattiyhdistysjohtajana. Sittemmin hän nousi ensin Saint Lucian pääkaupungin Castries'n pormestariksi ja tämän jälkeen valtiolliseen politiikkaan ennen kutsumistaan hallitukseen 2001. Sen ohella hän oli ammattiyhdistysten liiton puheenjohtaja ja johti vuosina 1984–2004 Saint Lucian työväenpuoluetta (Saint Lucia Labour Party, SLP). Puoluejohtaja valittiin parlamenttiin 1987. Hunte edusti maataan YK-suurlähettiläänä ensimmäistä kertaa 1998–2001. Vuonna 2003 hänet valittiin ensimmäisenä "kääpiövaltioiden" edustajana YK:n yleiskokouksen puheenjohtajaksi. Yhdistyneiden kansakuntien 58. yleiskokousta Julian Hunte johti 16. syyskuuta 2003 – 14. syyskuuta 2004. Lokakuussa samana vuonna häntä seurasi Saint Lucian ulkoministerinä Petrus Compton. Hunte on jälleen ollut maansa YK-suurlähettiläänä 7. joulukuuta 2004 lähtien.


title: Julian Hunte

text: Maaliskuusta 2006 lähtien Julian Hunte on toiminut Pienten saarivaltioiden liiton (AOSIS) puheenjohtajana. Hunte on naimisissa, hänen vaimonsa on Charlotte Elizabeth Jennifer Hunte (omaa sukua Clarke), ja hänellä on neljä lasta. Hänellä on oma yritys, Julian R. Hunte Group of Companies, joka toimii vakuutus- ja kiinteistöalalla.


title: Julian Hunte

text: Hunte nimitettiin 1979 Brittiläisen imperiumin ritarikuntaan arvoasteella (OBE). Välittömästi toimikautensa YK:n yleiskokouksen puheenjohtajana päätyttyä syksyllä 2004 nimitti paavi Johannes Paavali II Hunten, huolimatta hänen katolisen kirkon näkemysten vastaisesta tuestaan oikeuteen raskaudenkeskeytykseen, suurristin ritariksi Vatikaanin Pius-ritarikuntaan.


title: The Very Best of Rainbow

text: The Very Best of Rainbow on rockyhtye Rainbow’n vuonna 1997 julkaistu kokoelma-albumi. Levyllä on materiaalia yhtyeen ensimmäiseltä, vuonna 1975 julkaistulta levyltä "Ritchie Blackmore’s Rainbow" aina heidän vuoden 1983 julkaisuunsa "Bent Out of Shape" asti. Lisäksi albumin sisälehti sisältää Rainbow’n tarinan ja sukupuun. Kokoelma sisältää myös "Can’t Happen Here" -singlen b-puolen ”Jealous Lover”.


title: Miihkali (Prätkähiiret)

text: Miihkali ("Rimfire") on kuvitteellinen hahmo Prätkähiiret-sarjassa. Rick Ungarin luoma hahmo esiintyi ensimmäisen kerran vuonna 1994 Prätkähiiret-animaatiosarjan jaksossa "Takaisin Marsiin, osa 1".


title: Miihkali (Prätkähiiret)

text: Miihkali on Moton rohkea ja seikkailunhaluinen siskonpoika, Marsin puolesta taistelijoiden uutta sukupolvea. Hänellä on sama palava halu taisteluun kuin enollaan ja edellä mainittu seikkailunhalu saakin hänet usein pulaan, josta joku kokeneempi hänet sitten pelastaa. Huolimatta siitä hän on älykäs, hiljainen ja hieman ujo kaikesta rohkeudesta huolimatta.


title: Miihkali (Prätkähiiret)

text: Hän kasvoi sotaisissa olosuhteissa, kun plutolaiset olivat tulleet valtaamaan Marsia. Tämän myötä Miihkali halusi tulla enonsa tavoin vapaustaistelijaksi. Hän ei kuitenkaan aluksi saanut liittyä joukkoon mukaan nuoren ikänsä vuoksi, ollessaan vasta 16-vuotias. Se ei kuitenkaan estänyt Miihkalia menemästä mukaan taisteluun plutolaisia vastaan ja onnistuikin olemaan sankarina kahteen otteeseen, kun hän pelasti Moton ja muut vapaustaistelijat Stiltonin linnasta. Myöhemmin hän onnistui pelastamaan aivopestyn Rontin, joka yritti vahingoittaa Minniä ja muita Prätkähiiriä.


title: Miihkali (Prätkähiiret)

text: Prätkähiirten palattua takaisin Maahan Miihkali jäi Marsiin harjoittelemaan sotataitoja. Minni päätti ylentää Turbon yhden tähden kenraaliksi ja käski häntä tämän myötä palaamaan takaisin Marsiin. Minni yritti korvata Turbon Miihkalilla, jonka oli määrä olla kolmas jäsen Prätkähiirissä. Miihkali kuitenkin epäonnistui vakuuttamaan kyvyillään ja palasi takaisin Marsiin Minnin kanssa.


title: Miihkali (Prätkähiiret)

text: 2. tuotantokausi


title: Miihkali (Prätkähiiret)

text: 3. tuotantokausi


title: Mieszko Talarczyk

text: Mieszko A. Talarczyk (23. joulukuuta 1974 Puola – 26. joulukuuta 2004 Thaimaa) oli puolalaissyntyinen, Ruotsin Örebrosta kotoisin olevan grindcore-yhtye Nasumin laulaja ja kitaristi. Hän myös käynnisti "Scenkross" -nimisen fanzinen.


title: Mieszko Talarczyk

text: Talarczyk kuoli 26. joulukuuta muutamaa päivää sen jälkeen kun hän täytti 30 vuotta vuoden 2004 Intian valtameren maanjäristyksen aiheuttamaan tsunamiin ollessaan lomalla tyttöystävänsä kanssa. Hänen tyttöystävänsä selvisi, kuitenkin pahoin loukkaantuneena. Talarczykin ruumis löydettiin 16. helmikuuta 2005 ja hänet haudattiin 30. maaliskuuta 2005.


title: Amy Rose

text:
Amy Rose on kuvitteellinen hahmo Segan Sonic the Hedgehog -sarjassa. Hänet tunnetaan myös lempinimellä "Rosy the Rascal". Hän esiintyi ensimmäisen kerran pelissä Sonic CD, jossa Metal Sonic sieppaa hänet. Amy on ensimmäinen Sonic-pelisarjan tyttö. Ensiesiintymisissään Amylla on vastaavat piikit kuin Sonicilla ja vihreä oranssihelmainen mekko. Lisäksi Amylla on vain 5 piikkiä. Myöhemmin Amyn ulkonäkö muuttui Sonic Adventuren pelin aikoihin "klassisesta" "moderniksi"
ja vihreän oranssi mekko muuttui punaiseksi mekoksi. "Sonic Boom-" sarjassa Sonic on salaa rakastunut Amyyn ja Amy rakastui Soniciin.


title: Amy Rose

text: Amy on tyttösiili, joka on sydänjuuriaan myöten rakastunut Soniciin. Amy on niin innostunut sankaristaan, että joutuu usein tätä takaa-ajaessaan vaaraan. Vaikkei Sonic pidäkään siitä, että Amy jahtaa häntä, hän tulee kuitenkin aina pelastamaan tytön. Amy haluaa pitää Sonicin omanaan, eikä muilla tytöillä ole oikeutta koskea häneen. Amy on helposti suututettavissa. Siilitytöllä on aseenaan lähes hänen itsensä kokoinen suunnaton Piko Piko -vasara. Vasara kasvaa sitä suuremmaksi, mitä vihaisempi Amy on. Amy on pelisarjan hitaimpia hahmoja.


title: Amy Rose

text: Sonic CD:n aikoihin Amy on 8-vuotias. Sonic Adventure-pelissä hän on 12-vuotias. Tämä "ikähyppy" selitetään Sonic Archie-sarjakuvassa (numero #79) (joka ei liity pelien kulkuun millään tavalla) seuraavasti; Vapaustaistelijat ovat lähdössä tutkimaan Tri. Robotnikin tietokoneelta hakkeroidun tiedon perusteella aluetta, jolta he uskovat löytävänsä sisäänkäynnin salaiseen "Muinaisten kaupunkiin". Vapaustaistelijat lähtevät välittömästi matkaan, kaikki paitsi Amy, joka kimpaantuu siitä, että Tails pääsee matkaan tehtävälle, vaikka hän on saman ikäinen kuin Amy. Amy käyttää Acorn-Sormuksen voimia tullakseen vanhemmaksi ja muuttuu Sega Dreamcast -versiota vastaavaan muotoonsa, samalla sormuksen energia ehtyy. Muutoksen hinta on kova; sormusta oli aiemmin käytetty kuningattaren (Queen Acorn) parannuksessa. Sairastumisen pelossa Amy määrätään muiden mukaan tehtävälle. Eli, Amy Rose on 12 vuotta vanha.


title: Amy Rose

text: Amy esiintyi ensimmäisen kerran Sonic the Hedgehog CD:ssä, jossa Sonicin robottivastine, Metal Sonic, kidnappaa hänet ja Sonic joutuu pelastamaan hänet kilpailemalla tätä vastaan. Amyn ihastus Soniciin alkoi, kun hän ensin tapasi Sonicin.


title: Amy Rose

text: Amy esiintyy yhtenä pelattavista hahmoista Sonic Adventuressa. Tarinansa alussa hän on tylsistynyt ja kaipaa toimintaa yhdessä sankarinsa Sonicin kanssa. Mutta huomatessaan Dr.Eggmanin Egg Carrierin ja pienen linnun putoavan sieltä hänen syliinsä, hän joutuu ZERO-nimisen robotin takaa-ajamaksi. ZERO saa hänet kiinni ja vie Egg Carrieriin. Amyn kuitenkin vapauttaa Eggmanin robotti E-102 Gamma. Paetessaan Amy törmää Soniciin ja Tailsiin ja pysäyttää näiden tappelun Gamman kanssa. Kun Egg Carrier alkaa tuhoutua, Tails vie Amyn turvaan. Tämän jälkeen Amy aikoo auttaa lintuystäväänsä löytämään tämän perhe. Hän menee Eggmanin tukikohtaan ja saa ZEROn peräänsä. Hän pääsee pakoon ja päättelee, että linnun perhe on varmaankin Egg Carrierin jäännöksissä. ZERO odottaa heitä Carrierilla ja tyrmää linnun. Amy raivostuu tästä perin pohjin ja tuhoaa ZEROn. Heti tämän jälkeen linnun perhe ilmestyy ja Amy on onnellinen nähdessään heidät yhdessä. Myöhemmin Amy auttaa Sonicia muuttumaan Super Soniciksi jotta Sonic voi kukistaa Perfect Chaosin.


title: Amy Rose

text: Amy esiintyy myös Sonic Adventure 2:ssa, mutta hänellä ei voi pelata tarinassa. Pelissä hän halaa Shadow the Hedgehogia luullen tätä Soniciksi, mutta tajuaa nähtyään Rouge the Batin samassa paikassa, ettei Shadow ole Sonic. Tällä tavalla Amy kuitenkin auttoi Shadowta muistamaan, mitä Maria Robotnik sanoi hänelle kauan sitten.


title: Amy Rose

text: Seuraava isompi rooli Amylla on Sonic Heroesissa. Pelissä Amy liittoutuu Cream the Rabbitin ja Big the Catin kanssa löytääkseen Sonicin ja samalla Creamin Chao-ystävä Cheesen tyttöystävän, Chocolan ja Bigin Froggy-sammakon. Heidän ainoa johtolankansa oli lehtiartikkeli, jossa Sonicilla oli mukanaan Chocola ja Froggy. Käy ilmi, että Chocolan ja Froggyn olikin napannut Metal Sonic, joka yritti syrjäyttää Eggmanin ja muuttuakseen voimakkaamaksi mekaaniseksi olennoksi koskaan. Amy auttaa Sonicia ja muita päihittämään Metal Sonic. Lopuksi Amy lähtee taas kerran Sonicin perään.


title: Amy Rose

text: Muita esiintymisiä Amylla on ollut mm. peleissä Sonic the Hedgehog (2006), Sonic Generations , kaikissa Mario & Sonic at Games-peleissä, myös Sonic & All Stars Racing Transformed pelissä, Amy on tässä pelissä pelattava hahmo.


title: Lintulan urheilukeskus

text: Lintulan urheilukeskus on urheilukeskus Lintulan kaupunginosassa, Oulussa.


title: Lintulan urheilukeskus

text: Lintulan urheilukeskuksessa voidaan harrastaa jalkapalloa, pesäpalloa, jääpalloa, jääkiekkoa, kaukalopalloa, taitoluistelua, tennistä, yleisurheilua ja rullalautailua. Kaikki harrastusmahdollisuudet ovat maksuttomia.


title: Lintulan urheilukeskus

text: Lintulan urheilukeskuksen tekonurmen mitat ovat 103 m × 67 m. Jääkiekkokaukaloita löytyy kaksi kappaletta. Tenniskenttiä on kolme ja niiden pintamateriaalina on Plexipave. Pinnoite on uusittu vuonna 2002. Tenniskentille pitää tehdä varaus ja vain kaksi tuntia kerrallaan.


title: Lintulan urheilukeskus

text: Korkeushyppypaikan ja juoksusuoran pintamateriaali on Novotan. Juoksusuoralla on kuusi rataa, jotka ovat 120 metriä pitkiä. Juoksusuoran vieressä on kivituhkapintainen kuulantyöntöpaikka ja -päädyssä on pituushyppypaikka. Lisäksi Lintulan urheilukeskusta ympäröi Lintulan kuntorata eli "Supen polku", joka on 1,5 kilometriä pitkä. Talvella siinä on mahdollista hiihtää.


title: Stephen Perkins

text: Stephen Perkins on yhdysvaltalainen kuvanveistäjä. Hän opettaa Grand Central Academy of Artissa. Perkinsin töiden aiheet ovat figuratiivisia ja hän työskentelee aina elävästä mallista.


title: Nurmeksen Sepot

text: Nurmeksen Sepot on vuonna 1915 perustettu urheiluseura Nurmeksessa. Sen lajeihin kuuluvat jääkiekko, pesäpallo, yleisurheilu, tanssi, suunnistus ja lentopallo, pöytätennis (ennen jalkapallo ja pöytätennis). Seuran nykyisenä puheenjohtajana toimii Mikko Meriläinen. Seuralla on kokopäiväinen toiminnanohjaaja sekä puolipäiväinen toimistoapulainen.


title: Nurmeksen Sepot

text: Pesäpallon SM-sarjassa seuran miesjoukkue pelasi kesällä 1967 (suomensarjan lohkovoitto 1966). Pohjois-Karjalan aluemestaruuden se voitti jo 1937 ja oli karsimassa välisarjaan 1938 häviten kuitenkin Lieksan Urheilijoille. Maakuntasarjassa seura on onnistunut useita kertoja voittamaan Itä- ja koillislohkon, sekä aiemmin Pohjois-Karjalan lohkon. Lisäksi Sepot on ollut Pohjois-Karjalan piirinmestari useampia kertoja.


title: Nurmeksen Sepot

text: Nurmekseen jäähalli valmistui v.2003


title: Nurmeksen Sepot

text: Seuran naisjääkiekko on voimissaan. kaudella 2014-2015 Mimmeillä on edustusjoukkue, tyttöjen joukkueita on kolme.


title: Nurmeksen Sepot

text: Sepot vietti 100-vuotisjuhliaan 19.9.2015 PielisAreenalla.


title: Joutsenon Kullervo

text: Joutsenon Kullervo ry (lyh. JoKu) on joutsenolainen urheiluseura, jolla on toimintaa hiihdossa, jalkapallossa, soudussa, suunnistuksessa ja yleisurheilussa. Seura perustettiin vuonna 1914 Joutsenon vapaapalokunnan yhteyteen nimellä Joutsenon VPK:n Voimistelu- ja Urheiluseura Kullervo. Nimi Kullervo tuli "Kalevalan" samannimisestä henkilöstä. Seuran ensimmäinen puheenjohtaja oli Oskar Jauho.


title: Joutsenon Kullervo

text: Joutsenon Kullervon menestyneimpiä urheilijoita on vuoden 1958 maailmanmestaruuskilpailuissa kultaa voittanut yhdistetyn hiihtäjä Paavo Korhonen. August Kiuru edusti Kullervoa voittaessaan 4 × 10 kilometrin viestihiihdon hopeaa vuoden 1956 talviolympialaisissa.


title: Joutsenon Kullervo

text: Kullervo järjestää vuosittain Paavo Korhosen mukaan nimetyt MM-Paavon hiihto- ja mäkihyppykilpailut. Lisäksi seura on järjestänyt muun muassa vuoden 1998 hiihdon SM-kilpailut Myllymäen laskettelukeskuksen maastossa. Yleisurheilujaoston järjestämässä Kullervo-maratonissa on ratkaistu maratonin Suomen-mestaruus vuosina 1997, 2002 ja 2006. Suunnistuksen Jukolan viestin Kullervo järjesti Joutsenossa vuosina 1964 ja 1989.


title: Joutsenon Kullervo

text: Jalkapallossa seura on paremmin tunnettu nimellä Kultsu. Se toimii nykyisin junioriseurana. Edustusjoukkue pelasi parhaimmillaan Ykkösessä ja oli 1990-luvulla lähellä Veikkausliigan karsintoja. Vuonna 1999 tapahtuneen Ykkösestä putoamisen myötä seuran edustusjoukkuetoiminta kuitenkin lakkasi, minkä jälkeen korkeimmalla tasolla pelannut joutsenolaisseura oli FC Pantterit, joka vaihtoi vuonna 2006 nimekseen Kultsu FC. Kullervon jalkapallojaosto on järjestänyt junioreille tarkoitetun Rieska-cupin vuodesta 1989.


title: Joutsenon Kullervo

text: Kullervo vietti 100-vuotisjuhlavuottaan vuonna 2014. Se valittiin vuoden 2014 urheiluseuraksi Suomen urheilugaalassa tammikuussa 2015.


title: Teuvo Tahko

text: Teuvo Tahko ("Napoleon Brie") on kuvitteellinen päävastustajahahmo Prätkähiiret-sarjassa, joka on Detroitia hallitseva plutolainen. Hän on pienikokoinen, ja hänen silmänsä ovat eriväriset. Tahko ja Leipäjuusto ovat vihollisia. Nimensä Tahko on saanut samannimisestä juustosta sekä brie-juustosta (englanninkielisessä).


title: Teuvo Tahko

text: Tahko on Leipäjuuston pahin plutolainen kilpailija, ja heidän yhteinen historiansa alkoi jo kouluajoista. Detroitissa asuva Tahko on selkeästi menestyksekkäämpi pahis omassa kaupungissaan kuin Leipäjuusto Chicagossa. Siksi hän yrittääkin päästä Leipäjuustosta eroon, jotta saisi vallattua myös Chicagon itselleen. Pikkuruinen ja mielipuolinen Tahko on armoton ja erikoisen juonitteleva pahis, joka puhuu Looney Tunes -animaatiosta tutun Elmerin aksentilla. Lisäksi hän on todella egoistinen menestyksensä vuoksi. Suurin osa menestyksestä on hänen oikean käden miehensä Numero ykkösen ansiota, joka onkin selkeästi parempi apulainen kuin Rasvanahka Leipäjuustolle.


title: Teuvo Tahko

text: 2. tuotantokausi


title: Teuvo Tahko

text: 3. tuotantokausi


title: Teuvo Tahko

text: 4. tuotantokausi


title: Alex Jacob

text: Alex Jacob (s. 27. lokakuuta 1984, Houston, Teksas) on yhdysvaltalainen pokeriammattilainen. Hän on opiskellut taloutta ja matematiikkaa Yalen yliopistossa.


title: Alex Jacob

text: Jacob tuli pokeriyleisön tietoisuuteen sijoituttuaan toiseksi World Poker Tourin (WPT) Foxwoods Poker Classic -turnauksessa huhtikuussa 2006. Jacob ansaitsi Victor Ramdinin voittamassa turnauksessa 655 507 dollaria. Lokakuussa 2006 Jacob saavutti uransa toistaiseksi suurimman voiton Yhdysvaltain pokerimestaruuskilpailun, United States Poker Championshipin 9 700 dollarin no limit hold'em -turnauksessa. Ykköspalkinto oli 878 500 dollaria. Maaliskuussa 2007 Jacob voitti Ultimate Poker Challenge Championship -turnauksen ja ansaitsi 105 380 dollaria.


title: Alex Jacob

text: World Series of Pokerin (WSOP) vuoden 2006 turnauksissa Jacob sijoittui neljästi rahoille. Parhaimmillaan hän oli neljäs John Galen voittamassa 2 500 dollarin pot limit hold'em -turnauksessa. Seuraavana vuonna tuloksena oli kolme rahasijaa ja Cairan O'Learyn voittaman 1500 dollarin no limit hold'em turnauksen kolmostila.


title: Alex Jacob

text: Elokuussa 2007 Jacobin pokeriuran turnausansiot ylittivät 2,1 miljoonaa dollaria.


title: Donald Tardy

text: Donald Tardy (s. 28. tammikuuta 1970) on yhdysvaltalaisen death metal -yhtye Obituaryn rumpali ja kyseisen yhtyeen laulaja John Tardyn veli. Hän käyttää Yamahan rumpuja.


title: Kellari

text: Kellari viittaa muun muassa seuraaviin:


title: David Simon (kuvanveistäjä)

text: David Simon (s.1970) on yhdysvaltalainen kuvanveistäjä. Hän opettaa LAAFA:sa (Los Angles Academy of Figurative Art), Grand Central Academy of Artin kesäkursseilla ja Santa Monica Collegessa. Hän on myös opettanut New Yorkin Sculpture Centerissä. Simonin töiden aiheet ovat figuratiivisia ja hän työskentelee aina elävästä mallista.


title: David Simon (kuvanveistäjä)

text: Simon opiskeli Rhode Island School of Designissä, Brown Universityssä ja New York Academy of Artissa. 1997-1998 hän oli vastuussa monesta suuresta tilaustyöstä ja toteutti Leonardo da Vinci Hevosprojektin. Amerikan Leonardo da Vindi Säätiö esitteli tämän monumentaalisen kymmenmetrisen patsaan Italiassa. Tätä ennen hän toteutti yli kymmenmetrisen pronssiveistoksen Portugaliin.


title: Phish

text: Phish on yhdysvaltalainen rockyhtye Vermontista. Se perustettiin Vermontin yliopistolla vuonna 1983. Phish on varsin suosittu esiintyjä, erityisesti opiskelijapiireissä. Pohjois-Amerikan ulkopuolella ei ole ollut mainittavampaa menestystä. Levymyynnin suhteen Phish ole ollut Yhdysvalloissakaan mikään tähti, parhaiten myynyt albumi, "Billy Breathes", nousi Billboardin listan seitsemänneksi. Tosin monet albumit ovat myyneet pitkällä aikavälillä paljon. Yhtyeellä on kuitenkin vahva kulttimaine ja sillä on poikkeuksellisen uskollinen fanikunta.


title: Phish

text: Phishin musiikki omalaatuinen sekoitus eri tyylisuuntia. Heidän musiikistaan voi löytää vaikutteita funkista, folkista, countrystä, bluegrassista, psykedeelisestä sekä progressiivisesta rockista. Yhtyeen musiikissa on vahvoja vaikutteita myös jazzista. Etenkin yhtyeen live-esiintymisissä, heillä on tapana improvisoida, niin että esitettävä kappale muuttuu keikoilla moneen suuntaan. Samoin teki Grateful Dead, jonka seuraajana Phishiä on pidetty.DVD:nä, ellei toisin mainita.


title: Phish

text: phish.net


title: Mendel Jackson Davis

text: Mendel Jackson Davis (23. lokakuuta 1942 – 13. toukokuuta 2007) oli yhdysvaltalainen lakimies ja demokraattisen puolueen poliitikko. Hän istui Yhdysvaltain edustajainhuoneessa Etelä-Carolinan ensimmäisestä vaalipiiristä vuosina 1971–1981.


title: Mendel Jackson Davis

text: Davis menehtyi 64-vuotiaana kärsittyään emfyseemasta. Häntä jäivät kaipaamaan vaimo ja kaksi tytärtä.